KARDITSAS.BLOG: ΕΦΕΤ: Οδηγίες για μέτρα κατά την παροχή γευμάτων στα βρέφη και τα μικρά παιδιά\nΕΦΕΤ: Οδηγίες για μέτρα κατά την παροχή γευμάτων στα βρέφη και τα μικρά παιδιά\nΣυστηματικούς ελέγχους στους βρεφονηπιακούς - παιδικούς σταθμούς και στα κέντρα προσχολικής αγωγής ολόκληρης της χώρας ξεκινά o Ενιαίος Φορέας Ελέγχου Τροφίμων, μαζί με τις συναρμόδιες υπηρεσίες, ανταποκρινόμενος στο ρόλο του για την προστασία της υγείας των καταναλωτών από διατροφικούς κινδύνους.\nΣημειώνεται ότι ο ΕΦΕΤ, στο πλαίσιο των αρμοδιοτήτων του, αξιολόγησε και ενέκρινε τον "Οδηγό Υγιεινής για τους Ιδιωτικούς Βρεφονηπιακούς, Παιδικούς Σταθμούς και τα Κέντρα Προσχολικής Αγωγής", ο οποίος περιλαμβάνει όλες τις οδηγίες για τα μέτρα που πρέπει να λαμβάνονται κατά την παροχή γευμάτων σε βρέφη και μικρά παιδιά.\n- Προετοιμάζετε τα νωπά τρόφιμα και τα τρόφιμα υψηλού κινδύνου σε ξεχωριστούς χώρους, με ξεχωριστές επιφάνειες κοπής και καθαρό εξοπλισμό, σκεύη και εργαλεία.\n- Χρησιμοποιείτε πάντα κατάλληλα καθαρά σκεύη και αποφεύγετε να προετοιμάζετε και να μεταφέρετε τα τρόφιμα με γυμνά χέρια.\n- Αποσυσκευάζετε τις πρώτες ύλες σε ειδικούς χώρους. Μην αδειάζετε συσκευασμένες πρώτες ύλες σε χαρτοσακούλες απευθείας σε δοχεία ανάμιξης.\n- Μην καθυστερείτε. Ο χειρισμός των τροφίμων κατά την προετοιμασία, ιδίως των ευπαθών, πρέπει να είναι προσεκτικός και σύντομος.\n- Μην αφήνετε τα τρόφιμα για μεγάλο διάστημα σε θερμοκρασία περιβάλλοντος. Η ελάχιστη ποσότητα τροφίμων που προετοιμάζεται πρέπει να σκεπάζεται, να μεταφέρεται αμέσως στο ψυγείο ή να επεξεργάζεται περαιτέρω με μαγείρεμα\n- Πλένετε τα χέρια σας και τις επιφάνειες εργασίας τακτικά και ιδιαίτερα όταν αλλάζετε τρόφιμα.\n- Καθαρίζετε τους δίσκους κοπής, τα σκεύη, τα εργαλεία και τους πάγκους εργασίας στα ενδιάμεσα στάδια της προετοιμασίας των διαφόρων τροφίμων.\n- Αντικαθιστάτε τον εξοπλισμό και τα εργαλεία που έχουν φθαρεί ή δεν μπορούν να καθαριστούν.\n- Τα εργαλεία θα πρέπει να είναι από υλικά κατάλληλα για τρόφιμα, να διατηρούνται σε καλή κατάσταση και να καθαρίζονται αποτελεσματικά. Το ξύλο αποτελεί εστία μικροβίων, ο καθαρισμός του δεν καθίσταται αποτελεσματικός και η φθορά του συνιστά φυσική επιμόλυνση.\n- Καθαρίζετε ό,τι χυθεί αμέσως και απομακρύνετε τα σκουπίδια και τα υπολείμματα τροφίμων τακτικά.\n- Συνιστώνται διαφορετικοί νεροχύτες για το πλύσιμο τροφίμων και λάντζας. Καλό θα ήταν να υπάρχει πρόβλεψη και για ξεχωριστό νεροχύτη για το πλύσιμο του κοτόπουλου.\n- Καθαρίζετε και απολυμαίνετε σχολαστικά τον νεροχύτη μετά από κάθε διαφορετική χρήση του.\n- Πλένετε σχολαστικά τα φρούτα και τα λαχανικά, χρησιμοποιώντας ξύδι και άφθονο τρεχούμενο νερό, πριν τα καθαρίσετε και τα κόψετε. Στα φυλλώδη λαχανικά, όπως το μαρούλι και το σπανάκι, τα εξωτερικά φύλλα απομακρύνονται πριν το πλύσιμο.\n- Μην χρησιμοποιείτε τους νεροχύτες που έχουν σχεδιαστεί για το πλύσιμο των τροφίμων ή για τη λάντζα για άλλες χρήσεις.\n- Οργανώνετε σωστά την εργασία σας ώστε να υπάρχει αρκετός χρόνος για την απόψυξη των υλικών που χρειάζεστε.\n- Κατεψυγμένα κρέατα, κοτόπουλα και ψάρια αποψύχονται στο ψυγείο, αρκετές ώρες πριν, συνήθως από το απόγευμα της προηγούμενης ημέρας ή με χρήση άφθονου κρύου τρεχούμενου νερού ή στο φούρνο μικροκυμάτων, ακολουθώντας τις οδηγίες στο βιβλίο χρήσης του.\n- Κατεψυγμένα λαχανικά, πίτες και ζύμες διατηρούνται στην κατάψυξη και αποψύχονται / μαγειρεύονται / ψήνονται σύμφωνα με τις αναγραφόμενες στη συσκευασία οδηγίες του παρασκευαστή.\n- Μην μαγειρεύετε απευθείας μεγάλα τεμάχια κρέατος τα οποία δεν έχουν αποψυχθεί πλήρως. Τροφικές δηλητηριάσεις από Salmonella προκαλούνται συχνά από κοτόπουλο το οποίο δεν έχει αποψυχθεί σωστά.\n- Ποτέ μην καταψύχετε ξανά τρόφιμα τα οποία έχουν αποψυχθεί.\n- Προσοχή στις επιμολύνσεις. Όταν αποψύχετε τις καταψυγμένες πρώτες ύλες στο ψυγείο, τοποθετείστε τις σε κατάλληλα δοχεία. Ξεπαγώνετε τα τρόφιμα μέσα σε περιέκτες, τους οποίους τοποθετείτε στα κάτω ράφια, ώστε τα υγρά τους να μην στάζουν και να μην μολύνουν τα άλλα τρόφιμα.\n- Καθαρίζετε και απολυμαίνετε τακτικά τους χώρους, τις επιφάνειες και τα μέσα απόψυξης.\n- Μαγειρεύετε τα τρόφιμα στη σωστή θερμοκρασία. Η θερμοκρασία στο κέντρο του τροφίμου πρέπει να φθάσει στους 75 ° C.\n- Ελέγχετε τη θερμοκρασία με καθαρά και απολυμασμένα θερμόμετρα.\n- Ανακατεύετε το φαγητό τακτικά κατά το μαγείρεμα ώστε το ψήσιμο να είναι ομοιόμορφο.\n- Ελέγχετε την ασφάλεια και την ποιότητα του φαγητού πριν το σερβίρισμα.\n- Σκεπάζετε τα σκεύη με καθαρά καπάκια. Πρέπει να παραμένουν σκεπασμένα όταν το φαγητό δεν ανακατεύεται.\n- Χρησιμοποιείτε πάντα καθαρά σκεύη και καθαρά εργαλεία.\n- Χρησιμοποιείτε αποκλειστικά ελαιόλαδο, το οποίο συστήνεται να προστίθεται στο τέλος του μαγειρέματος.\n- Το τηγάνισμα αντενδείκνυται ως τρόπος θερμικής επεξεργασίας.\n- Μην δοκιμάζετε το φαγητό με λερωμένα κουτάλια ή με τα δάκτυλα.\n- Μαγειρεύετε τα τρόφιμα λίγο πριν το σερβίρισμα. Μετά το μαγείρεμα, το φαγητό πρέπει να καταναλωθεί άμεσα.\n- Μην αφήνετε τα μαγειρεμένα τρόφιμα στην επικίνδυνη θερμοκρασιακή ζώνη (5 ° C < θ ° C < 60 ° C) για περισσότερες από 4 ώρες, διαφορετικά απορρίπτονται.\n♡ Μπατζίνα εσύ Superstar\nΤΙΜΕΣ - ΚΤΕΛ ΚΑΡΔΙΤΣΑΣ\nΑνακοίνωση του Σωματείου Εργαζομένων Κέντρου Αποκατάστασης "Αρωγή"\n172 ονόματα για έναν… βλάκα!\nΗ ΠΑΙΔΕΙΑ ΣΤΟ …ΑΠΟΣΠΑΣΜΑ\nΛύση στο πρόβλημα των κτηνοτρόφων Δήμου Λ. Πλαστήρα επιδιώκει η Ασημίνα Σκόνδρα\nΕντυπωσιακή η προσέλευση στην κοπή της πρωτοχρονιάτικης πίτας του συλλόγου απανταχού Κουμπουριανιτών Αργιθέας\nκοινή πάλη των λαών Ελλάδας, Τουρκίας και Κύπρου ενάντια στον ιμπεριαλισμό, την εξάρτηση, τον εθνικισμό και τον πόλεμο!\nΟ Σύλλογος Γυναικών Ιτέας προσκαλεί όλα τα μέλη και τους φίλους, στην ετήσια κοπή πίτας\nΚοπή πίτας χορευτικού του Μορφωτικού Συλλόγου Δαφνοσπηλιάς.\nσπουδή σε έναν "αγγελιοφόρο"\nη Μελίνα στον Σταυρό\nΠρόσκληση εκδήλωσης ενδιαφέροντος για κατάθεση ποιοτικής και οικονομικής προσφοράς σχετικά με μετακίνηση μαθητών/τριών της Γ Λυκείου και συνοδών εκπαιδευτικών από Παλαμά προς Αθήνα - ΓΕΛ Παλαμά\nΕυχές και κοπή της πρωτοχρονιάτικης βασιλόπιτας\nΕΠΙΣΤΟΛΗ ΕΞΑΙΡΕΣΗΣ ΑΠΕΣΤΕΙΛΕ Η Ε.ΑΣ.Υ. ΚΑΡΔΙΤΣΑΣ ΣΤΟΝ ΓΕ.Π.Α.Δ. ΘΕΣΣΑΛΙΑΣ.\nΚυκλοφόρησε το 112ο φύλλο της εφημερίδας Ζ.Χ.\nΜε μεγάλη επιτυχία η κοπή πίτας για το 2020!\nΕξόρμηση στη λίμνη Πλαστήρα (4K) DJI 0285\nΕυχές για μια δημιουργική χρονιά με υγεία\nΠροσμένωντας την Χριστού Γέννησιν!\nΚαρδίτσα ♥ Η εκπληκτική λίμνη Στεφανιάδα από... drone!\nΕδώ σε θέλω καρδιά μου ~ Πάολα\nΗ προβληματική εκλογή Σακελλαροπούλου\nΑμερικανίδα δημοσιογράφος υποστηρίζει ότι ο Μάικ Πομπέο την εξύβρισε\nΡωσία: Οκτώ Κινέζοι τουρίστες μεταφέρθηκαν σε νοσοκομείο...\nΣτο Σκαι έχουν στήσει παραδοσιακό γλέντι και ψήνουν αρνιά για να γιορτάσουν τη επέτειο που Τσιπρας και Καμμενος έγιναν κυβέρνηση. #stinigiamas #ΠΦΑ\nΚίνα-κοροναϊός: 1.372 επιβεβαιωμένα κρούσματα από την επιδημία\nΓεωργιάδης: Το 2023 θα ΄χουμε μετρό κι όχι μουσαμάδες\nΑλκίονος Ιωννίδης - Θα είμαι κοντά σου όταν με θες (Το τραγούδι της ημέρας 25-1-2020)\nΑπό ποια νόσο κινδυνεύουν όσοι μένουν κοντά σε πολυσύχναστο δρόμο\nΑξία στη Β’ Γαλλίας\nNέα,ειδήσεις,φωτορεπορτάζ Ιανουαρίου 2019 στο fatsimare.gr\nΕκδόθηκε πραγματικό ένταλμα σύλληψης: Η μέρα που Βέγγος-Παπαμιχαήλ «δολοφόνησαν» τον συμπρωταγωνιστή τους ΒΙΝΤΕΟ\n5 θρυλικές καραμέλες των ’90s που δεν υπάρχουν πια\nΔιατάξεις του σ/ν του Υπ. Εργασίας για τη διαδοχική ασφάλιση και την απασχόληση συνταξιούχων\nΠΟΡΤΡΑΙΤΟ: Δημήτρης Χορν (9/3/1921-16/1/1998): Ο άνδρας που αγάπησαν οι γυναίκες - Έρωτες, γάμοι, χωρισμοί [εικόνες & βίντεο]\nΜαρτίνς: Διαθέσιμος για το ντέρμπι ο Ποντένσε\nΕυχαριστεί την Ελλάδα για την άμεση αλληλεγγύη...


Ο Δήμαρχος Κηρέως κος Ενωτιάδης ζητάει απο όλους τους αρμόδιους φορείς να δοθούν τα επιδόματα στους αγρότες της ευρήτερης περιοχής | Eviaportal.gr - Εύβοια\nΟ Δήμαρχος Κηρέως κος Ενωτιάδης ζητάει απο όλους τους αρμόδιους φορείς να δοθούν τα επιδόματα στους αγρότες της ευρήτερης περιοχής\n1.ΥΠΟΥΡΓΟ ΑΓΡΟΤΙΚΗΣ ΑΝΑΠΤΥΞΗΣ\n& ΤΡΟΦΙΜΩΝ, κ. Αλέξανδρο Κοντό\n2.ΓΕΝΙΚΟ ΓΡΑΜΜΑΤΕΑ ΥΠΟΥΡΓΕΙΟΥ ΑΓΡΟΤΙΚΗΣ ΑΝΑΠΤΥΞΗΣ & ΤΡΟΦΙΜΩΝ, κ. Κώστα Σκιαδά\nκ. Ιωάννη Καρατζόγλου\n•Βουλευτές Νομού Ευβοίας\n•ΕΑΣ Ν. Ευβοίας\nΘέμα: ΚΑΤΑΒΟΛΗ ΕΠΙΔΟΤΗΣΕΩΝ ΣΤΟΥΣ ΠΑΡΑΓΩΓΟΥΣ ΤΟΥ ΔΗΜΟΥ ΚΗΡΕΩΣ\nΚύριε Υπουργέ , Κύριε Γενικέ,\nΓια μια ακόμη φορά, οι αγρότες του Δήμου Κηρέως μένουν απλήρωτοι, χωρίς ευθύνη τους, αφού δεν τους έχουν ακόμη καταβληθεί οι επιδοτήσεις του έτους 2007 που δικαιούνται.\nΈτσι για πολλοστή φορά έχουν ξεκινήσει τη σπορά της νέας περιόδου, χωρίς ακόμη να έχουν εξοφληθεί για την παραγωγή του περασμένου έτους. Όμως οι αγρότες έχουν έξοδα, υποχρεώσεις και δάνεια τα οποία «τρέχουν», οι τράπεζες και οι πιστωτές τους απαιτούν την εξόφλησή τους και οι αγρότες μας κινδυνεύουν με οικονομική καταστροφή.\nΟι αγρότες του Δήμου Κηρέως είναι όμηροι των αγκυλώσεων του συστήματος καταβολής των επιδοτήσεων και για τις οποίες δεν φέρουν καμία ευθύνη. Οι ευθύνες πρέπει να αποδίνονται στους πραγματικούς αίτιους και όχι στους αγρότες που είναι τα μόνα θύματα της υπόθεσης και οι μόνοι που ταλαιπωρούνται. Επιπλέον, η μη καταβολή των επιδοτήσεων στους παραγωγούς δημιουργεί τεράστια προβλήματα στην τοπική μας οικονομία, αφού οι αγρότες μας αποτελούν σημαντικότατο τμήμα του ενεργού πληθυσμού του Δήμου Κηρέως.\nΓια το λόγο αυτό σας παρακαλούμε να προχωρήσετε άμεσα στην απεμπλοκή της διαδικασίας καταβολής των επιδοτήσεων από τον ΟΠΕΚΕΠΕ, ώστε επιτέλους οι αγρότες του Δήμου Κηρέως να πάρουν τα χρήματα που τους οφείλονται.\nΤΗΛ.:2227 3 50200 FAX: 2227 0 23440


Ερευνα και ανάπτυξη - Χανιώτικα Νέα\n21 Μαρτίου, 2014 10:15 πμ\nΟι κυβερνήσεις της χώρας τα τελευταία 30 χρόνια δηλώνουν την πρόθεση για αξιοποίηση της “οικονομίας της γνώσης” και της δυνατότητας να καινοτομούμε. Ωστόσο, η προβλεπόμενη δαπάνη Ερευνας και Ανάπτυξης για την περίοδο 2014 – 2020 περιορίζεται στο 0,67% του Α.Ε.Π., πολύ χαμηλότερη από την αρχική εκτίμηση (2012), αλλά και τον στόχο του 2007 (1,5% του Α.Ε.Π.) και ακόμη μικρότερη σε πραγματικές τιμές λόγω της μείωσης του Α.Ε.Π. από την τρέχουσα κρίση. «Η επιστήμη στην Ελλάδα πηγαίνει ολοταχώς προς τα πίσω», δηλώνουν οι νέοι επιστήμονες που εγκαταλείπουν τη χώρα. Οχι γιατί δεν την αγαπάνε, αλλά γιατί τους διώχνει η χώρα. Στη συνέχεια θα μάθουμε τα νέα τους από τις ειδήσεις: Ελληνικής καταγωγής επιστήμονες ανακάλυψαν.., διαπρέπουν… κ.λπ. κ.λπ.\nΗ χώρα έχει εξελιχθεί από χώρα αποστολής ανειδίκευτων εργαζομένων σε χώρα εξαγωγής πτυχιούχων. Χάνει, δηλαδή, νέους και μορφωμένους ανθρώπους, ακριβώς αυτούς που χρειάζεται για την ανάπτυξή της. Εάν το δούμε με όρους ανθρώπινου κεφαλαίου, αυτό που συμβαίνει είναι το εξής: το ελληνικό δημόσιο και η ελληνική οικογένεια κατέβαλε ένα σημαντικό ποσό για την εκπαίδευση και τη συγκρότηση ενός επιστήμονα (πλήρωσε τις σπουδές του από το Δημοτικό μέχρι το Πανεπιστήμιο, τις μεταπτυχιακές σπουδές στο εξωτερικό κ.λπ.) και τη στιγμή ακριβώς που αυτή η πολύτιμη επένδυση άρχιζε να αποδίδει, τον απαξίωσε και τον εξώθησε να φύγει από τη χώρα, με αποτέλεσμα να επωφελείται αυτής της επένδυσης μια άλλη. Με άλλα λόγια, το ελληνικό Δημόσιο δεν έκανε καμία εξοικονόμηση δαπανών, αλλά ακριβώς το αντίθετο: κατασπατάληση πόρων. Γυρνάμε δηλαδή 100 χρόνια πίσω!\nΔεν είναι όμως μόνο τα «απαραίτητα κονδύλια» που δεν έχετε, κύριοι της κυβέρνησης. Ας είμαστε ειλικρινείς. Είναι που η χώρα μας δεν αγαπάει την έρευνα, δεν την πιστεύει, δεν στηρίζεται σ’ αυτήν. Θα αναφέρω εντελώς ενδεικτικά, την περίπτωση της αγροτικής έρευνας, που χρειάστηκαν πάνω από 10 χρόνια για την αναδιάρθρωση, που ακόμη δεν τέλειωσε. Ιδιαίτερα ένα δυναμικό Ινστιτούτο, το Ελιάς και Υποτροπικών Φυτών Χανίων, από 17 ερευνητές το 2000 έχει σήμερα μόνο 2. Για να δείτε ότι δεν είναι μόνο τα λεφτά. Είναι η νοοτροπία που σκοτώνει την αγάπη για την επιστήμη και την πρόοδο.\nΗ δυναμική της κεντρικής διοίκησης – περιφερειών θα προσδιορίσει αν η έρευνα και καινοτομία θα αποτελέσουν µια ουσιαστική ευκαιρία παραγωγικού μετασχηματισμού στην επόμενη δεκαετία ή ένα ρητορικό σχήμα, όπως συνέβη στο παρελθόν.


Ολυμπιακός – ΠΑΣ Γιάννινα 3-2: Το γκολ της χρονιάς! | ΥΔΡΟΓΕΙΟΣ 106,9 FM\nΟλυμπιακός – ΠΑΣ Γιάννινα 3-2: Το γκολ της χρονιάς!\nΑθλητικά Ελληνικό Ποδόσφαιρο\nΜε… buzzer beater του Ρόνι Λόπες στο 90+8’, o Ολυμπιακός επικράτησε του ΠΑΣ Γιάννινα με 3-2 – Ελ Αραμπί (6’), Γκάρι Ροντρίγκες (43’) τα άλλα δύο γκολ.\nΓκολάρα και… άντε γεια! Με τον Ρόνι Λόπες στο 90+8’ να πετυχαίνει το γκολ της χρονιάς, ο Ολυμπιακός επικράτησε του ΠΑΣ Γιάννινα στο Καραϊσκάκη με 3-2, για την 6η αγωνιστική των πλέι οφ της Super League.\nΟ Πορτογάλος μεσοεπιθετικός μπήκε στο παιχνίδι στο 73’ και με… buzzer beater έδωσε τη νίκη στους Ερυθρόλευκους, που βρίσκονται πλέον… ανάσα από την μαθηματική κατάκτηση του πρωταθλήματος. Του 3ου σερί και 47ου συνολικά στην ιστορία τους.\nΟι Πειραιώτες ήταν καλύτεροι, «σφυροκόπησαν» την άμυνα του ΠΑΣ Γιάννινα, έβαλαν τρία γκολ και έχασαν πολλές ευκαιρίες, ενώ στο 56’ δεν τους δόθηκε πεντακάθαρο πέναλτι σε χέρι του Πίρσμαν. Οι Ηπειρώτες έβαλαν δύο γκολ κόντρα στη ροή του αγώνα (45+3′ Περέα, 80′ Σνάιντερ) και πήγαν να… κλέψουν τον βαθμό της ισοπαλίας, αλλά ο Ρόνι Λόπες στο 90+8’ τους… τέζαρε με γκολάρα!\nΟ Πορτογάλος με σουτάρα εκτέλεσε τον Λοντίγκιν και έδωσε τη νίκη στον Ολυμπιακού, που είχε προηγηθεί 2-0 με τα γκολ των Ελ Αραμπί (6’) και Γκάρι Ροντρίγκες (43’). Με αυτή τη νίκη οι Ερυθρόλευκοι έφτασαν τους 73 βαθμούς σε 31 αναμετρήσεις και την Τετάρτη στην Τούμπα μπορούν υπό προϋποθέσεις να κατακτήσουν και μαθηματικά το πρωτάθλημα.\nΟ Πέδρο Μαρτίνς ξεκίνησε τον Ολυμπιακό με τον Βατσλίκ μπροστά από την εστία και τους Βρουσάι, Σωκράτη, Μπα και Ρέαμπτσιουκ στην τετράδα της άμυνας. Οι Μπουχαλάκης και Εμβιλά ήταν οι δύο στα χαφ, με τους Ροντρίγκες, Καρβάλιο και Μασούρα πίσω από τον Ελ Αραμπί. Από την άλλη πλευρά, ο Ηρακλής Μεταξάς παρέταξε τον ΠΑΣ Γιάννινα με την εξής 11άδα: Λοντίγκιν, Λιάσο, Κάργα, Εραμούσπε, Πίρσμαν, Στάνκο, Ντομίνγκεθ, Καραχάλιο, Γκαρντάφσκι, Σνάιντερ και Περέα.\n«Σφυροκόπημα» από τον Ολυμπιακό\nΟι Ερυθρόλευκοι ήταν εξαιρετικοί στο πρώτο ημίχρονο της αναμέτρησης και ολοκλήρωσαν το 45άλεπτο, έχοντας 12 τελικές και πετυχαίνοντας δύο γκολ. Στο 6’ με την κεφαλιά του Ελ Αραμπί και στο 43’ με το ωραίο σουτ του Γκάρι Ροντρίγκες, μετά την κάθετη του Μασούρα.\nΟι Πειραιώτες μπήκαν δυνατά στο παιχνίδι και κατάφεραν να ανοίξουν το σκορ μόλις στο 6ο λεπτό, με τον Γιουσέφ Ελ Αραμπί. Ο Γκάρι Ροντρίγκες έκανε το σουτ, η μπάλα κόντραρε στον Περέα, άλλαξε πορεία και ο Μαροκινός επιθετικός με κεφαλιά την έστειλε στα δίχτυα του εξουδετερωμένου Λοντίγκιν, για το 1-0 της ομάδας τους μεγάλου λιμανιού.\nΣτο 12’ και στο 13’ ο Ολυμπιακός απείλησε με τους Μασούρα και Γκάρι Ροντρίγκες. Στην πρώτη περίπτωση η κεφαλιά που έκανε ο διεθνής μεσοεπιθετικός δεν είχε δύναμη και ο Λοντίγκιν μπλόκαρε, ενώ στη δεύτερη ο Αφρικανός εξτρέμ άφησε την μπάλα να «σκάσει» και έδωσε την ευκαιρία στον τερματοφύλακα του ΠΑΣ Γιάννινα να μπλοκάρει.\nΜέχρι το 43’ και το 2-0 οι Ερυθρόλευκοι είχαν άλλες τέσσερις ευκαιρίες. Στο 17’ το σουτ του Μπουχαλάκη μέσα από την περιοχή έφυγε άουτ, ενώ στο 23’ το σουτ που έκανε ο Εμβιλά κόντραρε και πέρασε δίπλα από το δεξί δοκάρι του Λοντίγκιν. Δύο λεπτά αργότερα ο Γκάρι Ροντρίγκες έκανε το γύρισμα από δεξιά, ο Ελ Αραμπί έβαλε την προβολή, αλλά δεν μπόρεσε να δώσει στην μπάλα πορεία προς τα δίχτυα, ενώ στο 33’ η κεφαλιά του Μπα έφυγε πάνω από το οριζόντιο δοκάρι του Λοντίγκιν. Ο Ολυμπιακός πίεζε και στο 43’ έκανε το 2-0.\nΟ Μασούρας έκανε την κάθετη πάσα στον Αφρικανό εξτρέμ και αυτός με ωραίο τελείωμα απέναντι από τον Λοντίγκιν διπλασίασε τα τέρματα των Πειραιωτών. Στις καθυστερήσεις και κόντρα του ημιχρόνου στη ροή του αγώνα, ο ΠΑΣ Γιάννινα μείωσε σε 2-1 με τον Περέα, μετά το γύρισμα του Γκαρντάφσκι. Ένα ημίχρονο, στο οποίο οι τελικές ήταν 12-2 υπέρ του Ολυμπιακού, με τους Ηπειρώτες να μειώνουν στην πρώτη τους ουσιαστικά ευκαιρία.\n«Επνιξαν» πέναλτι υπέρ του Ολυμπιακού\nΗ ίδια εικόνα συνεχίστηκε και στο δεύτερο μέρος, με τον Ολυμπιακό να έχει την κατοχή της μπάλας και να πιέζει την άμυνα των φιλοξενούμενων. Στο 52’ η προσπάθεια του Ροντρίγκες κόπηκε σε κόρνερ, ενώ δύο λεπτά αργότερα ο Εραμούσπε έδιωξε την τελευταία στιγμή, προ του Γιουσέφ Ελ Αραμπί. Στο 55’ ο Μαρτίνς έκανε την πρώτη του αλλαγή στο παιχνίδι, με τον Μαντί Καμαρά αντί του Ανδρέα Μπουχαλάκη.\nΕνα λεπτό αργότερα διαιτητής, Καραντώνης και VARίστας, Γκορτσίλας, έπνιξαν πέναλτι υπέρ του Ολυμπιακού σε πεντακάθαρο χέρι του Πίρσμαν, μετά από γύρισμα του Ολεγκ Ρέαμπτσιουκ. Μια φάση που ελέγχθηκε στο VAR, αλλά δεν δόθηκε η εσχάτη των ποινών, όπως έπρεπε, αφού η μπάλα είχε βρει ξεκάθαρα στο χέρι του αμυντικού του ΠΑΣ Γιάννινα.\nΣτο 61’ ο Ολυμπιακός σκόραρε με τον Γκάρι Ροντρίγκες, αλλά ακυρώθηκε για οφσάιντ του Ελ Αραμπί στην αρχή της φάσης. Στο 67’ και στο 74’ οι Ερυθρόλευκοι είχαν δύο ευκαιρίες, με τους Μασούρα και Εμβιλά. Στην πρώτη περίπτωση ο Λοντίγκιν απομάκρυνε σε κόρνερ το σουτ του Ελληνα άσου, ενώ στη δεύτερη το σουτ του Γάλλου έφυγε πάνω από το οριζόντιο δοκάρι. Ενδιάμεσα (73’) ο Μαρτίνς είχε κάνει τη δεύτερη αλλαγή του, με τον Ρόνι Λόπες να παίρνει τη θέση του Μασούρα.\nΟι Ερυθρόλευκοι έχασαν ευκαιρίες για το 3-1, δεν τους δόθηκε πέναλτι στο 56’ και στο 80’ ο ΠΑΣ Γιάννινα, κόντρα στη ροή του αγώνα, ισοφάρισε σε 2-2 με τον Σνάιντερ, με προβολή στο δεύτερο δοκάρι. Μετά την ισοφάριση των Πειραιωτών, ο Πέδρο Μαρτίνς έκανε τρεις αλλαγές, βάζοντας στο ματς τους Τικίνιο, Βαλμπουενά και Κούντε αντί των Καρβάλιο, Γκάρι Ροντρίγκες και Εμβιλά.\nΓκολάρα ο Ρόνι Λόπες και… τέζα!\nΟ Ολυμπιακός δεν παράτησε το παιχνίδι και βγήκε στην επίθεση για να ψάξει το γκολ της νίκης. Στο 90+5’ ο Ρόνι Λόπες άγγιξε το 3-2, αλλά ο Λοντίγκιν έδιωξε εντυπωσιακά το φαλτσαριστό σουτ που έκανε ο Πορτογάλος. Ενα λεπτό αργότερα ο Τικίνιο πήρε την κεφαλιά, αλλά ο Μπα δεν κατάφερε να κάνει την προβολή προ του Λοντίγκιν. Όλα έδειχναν ότι το ματς θα λήξει ισόπαλο, αλλά ο Ρόνι Λόπες είχε διαφορετική άποψη. Μετά από σέντρα που έκανε ο Βαλμπουενά από αριστερά, η μπάλα έφτασε στον Πορτογάλο εξτρέμ και αυτός με σουτάρα την έστειλε συστημένη στα δίχτυα του Λοντίγκιν για το 3-2! Μια γκολάρα που έδωσε τη νίκη στον Ολυμπιακό και τον έφερε μια… ανάσα από τη μαθηματική κατάκτηση του πρωταθλήματος.\nΠροηγούμενο Προηγούμενο Σπουδαίος Ζλάταν: Έφυγε από την προπόνηση της Μίλαν για να επισκεφτεί στο νοσοκομείο τον Ραϊόλα\nΕπόμενο Επόμενο Στοιχεία σοκ για τις εξαφανίσεις παιδιών – Γιατί πάνω από 120 ανήλικοι έφυγαν από το σπίτι τους το 2021


Μεγάλη Τετάρτη. «Σε τον της Παρθένου Υιόν, Πόρνη επιγνούσα Θεόν» « ΑΒΕΡΩΦ\nINSIDE JOB « Συλλογή ειδήσεων 27ης Απριλίου 2016\nPosted by Μέλια στο Απριλίου 27, 2016\nΛάμπρου Κ. Σκόντζου Θεολόγου Καθηγητού\nThis entry was posted on Απριλίου 27, 2016 στις 6:01 πμ\tand is filed under Αναδημοσιεύσεις, Εκκλησία, ΜΕΛΙΑ.\nΜε ετικέτα: ΑΚΤΙΝΕΣ, Λάμπρος Σκόντζος. You can follow any responses to this entry through the RSS 2.0 feed.\n« Συλλογή ειδήσεων 27ης Απριλίου 2016


Η γύρη είναι ο συνδετικός κρίκος όλων των ζωντανών οργανισμών στη γή. Με την επικονίαση των φυτών εξασφαλίζεται ο πολλαπλασιασμός τους και η συνέχιση της τροφικής αλυσίδας. Αν και υπάρχουν και άλλα έντομα και πουλιά που βοηθούν στην επικονίαση των φυτών χωρίς την παρουσία της μέλισσας τα περισσότερα εντομόφιλα φυτά και λουλούδια στη γη θα χαθούν.\nΗ γύρη είναι βασική πηγή πρωτεϊνης για τις μέλισσες. Χρησιμοποιούν τη γύρη για να ταίσουν βασικά το γόνο αλλά και να φάνε οι ίδιες. Χωρίς την ύπαρξη της γύρης το μελίσσι δεν μπορεί να ζήσει.\nΟι ιδιότητες της γύρης για τον άνθρωπο είναι αντίστοιχες. Εχει υπολογιστεί οτι 35 γραμμάρια γύρης την ημέρα καλύπτουν τις ανάγκες για πρωτείνη ενός ενήλικα.\nΗ γύρη βοηθάει στη διανοητική λειτουργία, δίνει ευεξία, βελτιώνει το μεταβολισμό και βοηθάει σε παθήσεις του προστάτη. Γενικώς βοηθάει γενικά στην αδυναμία και εξασθένηση του οργανισμού.\nΗ γύρη συλλέγεται σε περίοδο μεγάλης ανθοφορίας με παγίδες από το μελίσσι. Στη συνέχεια καθαρίζεται από ακαθαρσίες και καταψύχεται για 3 ημέρες. Μετά την κατάψυξη καταναλώνεται νωπή άμεσα μέσα σε λίγες ημέρες αφού διατηρηθεί στην ψύξη του ψυγείου μέχρι 4 βαθμούς.\nΣε περίπτωση που θέλουμε να τη διακινήσουμε στο εμπόριο και να διατηρηθεί μεγαλύτερο χρονικό διάστημα τότε την αποξηραίνουμε. Η αποξήρανση γίνεται με αερόθερμο και ποτέ σε θερμοκρασίες μεγαλύτερες των 40 βαθμών γιατί καταστρέφονται οι ιδιότητές της.\nΓια διατηρηθεί αναλλοίωτη η γύρη πρέπει πάντα να μένει σε θερμοκρασίες κάτω των 4 βαθμών. Επίσης η γύρη ρουφάει την υγρασία σαν σφουγγάρι πράγμα που βοηθάει στην ανάπτυξη μικροοργανισμών. Βλαβερή επίδραση έχει και το φώς του ήλιου καταστέφοντας τις ιδιότητες της.\nΠρόκειται γενικά για ένα τρόφιμο (και οχι φαρμακο) που είναι εξαιρετικά ευπαθές. Με σωστή διατήρηση και τυποποίηση μπορεί να διατηρηθεί ανέπαφο για πάνω από ένα χρόνο. Η γύρη συσκευάζεται σε βαζάκια των 250ml και πρέπει να παραμένει πάντα στην κατάψυξη.\nΗ πρόπολη είναι το επισκευαστικό υλικό των μελισσών. Με την πρόπολη οι μέλισσες επιδιορθώνουν διάφορες ανεπιθύμητες τρύπες στην κυψέλη, ταριχεύουν και απομονώνουν διάφορα ξένα σώματα ή έντομα. Είναι απολυμαντική και επισκευαστική κολλώδης ουσία.\nΗ πρόπολη είναι κολλώδης ουσία που συλλέγουν οι μέλισσες από διάφορα μέρη του φυτού. Εχει ισχυρή απολυμαντική δράση, είναι απολυμαντικό και αντιμικρόβιακό. Τα βασικό συστατικό της είναι διάφορες ρητίνες, επίσης περιέχει κερί , αιθέρια έλαια και λίγο γύρη. Η σύνθεση της πρόπολης δεν είναι σταθερη. Εξαρτάται από την εποχή συλλογής της αλλά και από τα φυτά που χρησιμοπούν οι μέλισσες. Η συλλογή της γίνεται κυρίως το καλοκαίρι.\nΔεν δίνουν όλες οι μέλισσες την ίδια ποσότητα πρόπολης. Ανάλογα τη φυλή έχουμε και μεγαλύτερες αποδόσεις. Η ελληνική φυλή κεκρόπια παράγει συνήθως μεγαλύτερες από άλλες φυλές.\nΗ πρόπολη συλλέγεται από το μελίσσι βάζοντας πάνω από τα πλαίσια ένα πλαστικό διάφραγμα συλλογής πρόπολης. Οι μέλισσες κλείνουν τις τρύπες που έχει με πρόπολη. Επειδή η πρόπολη είναι κολλώδης, η σήτα τοποθετείται στην κατάψυξη ώστε να μπορέσει να αφαιρεθεί η πρόπολη από το διάφραγμα. Στη συνέχεια καθαρίζεται και θερμαίνεται σε νερό μέχρι 70 βαθμούς έτσι ώστε να καθαριστεί από το κερί που περιέχει και να μείνει καθαρή.\nΒοηθάει πάρα πολύ στην επούλωση στοματικών παθήσεων, στο λαιμό, και σε δερματικές παθήσεις. Υπάρχουν πάρα πολλές συνταγές στο internet για την κατασκευή αλοιφών και φαρμάκων με φυσικό τρόπο από πρόπολη.


Στέλιος Ρόκκος: Περήφανος πατέρας! Η κόρη του πήρε πτυχίο - FreddoNews Στέλιος Ρόκκος: Περήφανος πατέρας! Η κόρη του πήρε πτυχίο - FreddoNews\nΣτέλιος Ρόκκος: Περήφανος πατέρας! Η κόρη του πήρε πτυχίο\nBy freddo1 / Published on Πέμπτη, 25 Νοέ 2021 01:35 ΠΜ / Δεν επιτρέπεται σχολιασμός στο Στέλιος Ρόκκος: Περήφανος πατέρας! Η κόρη του πήρε πτυχίο / 99 views\nΟ Στέλιος Ρόκκος δεν θα μπορούσε να είναι περισσότερο περήφανος για την κόρη του, καθώς την καμάρωσε να παίρνει το πτυχίο της από το Καποδιστριακό Πανεπιστήμιο Αθηνών.\nΗ Δέσποινα Ρόκκου, κόρη του καλλιτέχνη που απέκτησε από τον γάμο του με την Μαρία Χέλιου, ορκίστηκε πριν από λίγες ημέρες στο Πολιτικό της Νομικής και τόσο ο Στέλιος Ρόκκος όσο και η μητέρα της έδωσαν το παρών στην ορκωμοσία.\nΗ νεαρή Δέσποινα δημοσίευσε στα social media φωτογραφίες από την ξεχωριστή αυτή ημέρα, όπου ποζάρει με τους γονείς της!\nΟ Στέλιος Ρόκκος έζησε μια από τις πιο ιδιαίτερες μέρες της ζωής του, καμαρώνοντας την κόρη του να κάνει ένα σημαντικό ωήμα στην ακαδημαϊκή της πορεία.


Καζαμπλάνκα – The Godfilmers\nΡΕΤΡΟ ΤΑΙΝΙΕΣ ΣΥΝΕΧΕΙΑ…\nΚαζαμπλάνκα, ένα από τα μεγαλύτερα αριστουργήματα του αμερικάνικου κινηματογράφου και μία από τις πιο πολυαγαπημένες ταινίες όλων των εποχών.\nΚΑΖΑΜΠΛΑΝΚΑ, ρομαντικό δράμα, διάρκεια: 102’\nΠρωταγωνιστούν: Χάμφρεϊ Μπόγκαρντ, Ίνγκριντ Μπέργκμαν, Πολ Χένριντ\nΠερίληψη: Στη δίνη του Β’ Παγκοσμίου Πολέμου, η εξωτική Καζαμπλάνκα στο Μαρόκο αποτελεί σταυροδρόμι όλων των λαών, που ψάχνουν μια διέξοδο από τα δεινά της Ευρώπης και ένα εισιτήριο προς την ελεύθερη Αμερική. Εδώ βρίσκεται και ο Ρικ, ένας Αμερικανός ιδιοκτήτης ενός κλαμπ. Ο Ρικ είναι κυνικός, απόμακρος και σκληρός. Κατά βάθος όμως κρύβει μια ηρωική καρδιά και σύντομα θα χρειαστεί να το αποδείξει…\nΜια μέρα εμφανίζεται στο κλαμπ του η πρώην αγαπημένη του, Ίλσα, με την οποία έζησε έναν μεγάλο έρωτα στο Παρίσι, λίγο πριν ξεσπάσει ο πόλεμος. Η Ίλσα τότε τον είχε εγκαταλείψει ανεξήγητα. Τώρα, η ξαφνική της επανεμφάνιση, τον αναστατώνει, καθώς ο έρωτας ανάμεσά τους ξαναφουντώνει. Ο Ρικ σύντομα καταλαβαίνει ότι η Ίλσα τον άφησε τότε από υποχρέωση στο σύζυγό της, Βίκτωρ Λάζλο, έναν θρυλικό αντιστασιακό, που καταζητείται από τους ναζί. Ο Ρικ θα αντιμετωπίσει έτσι ένα ηθικό δίλημμα: να διεκδικήσει ξανά τον μεγάλο του έρωτα ή να θυσιαστεί για χάρη ενός ανώτερου σκοπού, όπως είναι ο παγκόσμιος αγώνας ενάντια στη ναζιστική φρίκη, και να βοηθήσει τον Βίκτωρ και την Ίλσα να δραπετεύσουν στην Αμερική;\nΑυτή με λίγα λόγια είναι η υπόθεση της ταινίας. Η συνέχεια επί της οθόνης, μικρής ή μεγάλης…\nΗ άποψή μας: Έχουν περάσει τόσα χρόνια από την πρώτη προβολή της Casablanca, κανείς από τους συντελεστές της δεν ζει πια και όμως όλοι τους παραμένουν αθάνατοι, με κορυφαίους τον Humphrey Bogart και την Ingrid Bergman στη σκηνή του αποχωρισμού, στο κοντινό πλάνο όπου είναι και οι δύο προφίλ και φορούν τα καπέλα μέσα στην ομίχλη. Σε αυτή την περιβόητη σκηνή ακούγεται η φράση που έγινε με τα χρόνια καθιερωμένο κλισέ, στους κύκλους των κινηματογραφόφιλων τουλάχιστον, «θα έχουμε πάντα το Παρίσι».\nΤαινία μύθος, θρύλος! Ανθρωποι όπως ο Uberto Eco, και ο Chaplin, ασχολούνται με αυτήν και κάνουν αναλύσεις για την επιτυχία της. Το πιο περίεργο από όλα είναι ότι κανείς από τους συντελεστές της ταινίας δεν περίμενε αυτή την επιτυχία, ούτε καν φιλοδοξούσε σε κάποιο τόσο ποιοτικό αποτέλεσμα.\nΕίναι μία μίξη ρομαντικής και κοινωνικοπολιτικής ιστορίας με πολλά στοιχεία προπαγάνδας κατά της ναζιστικής Γερμανίας. Η ταινία θεωρείται film noir λόγο του μυστηριώδη τρόπου ανάπτυξης της ιστορίας. Το κοινό σε μεγάλο μέρος της ταινίας βρίσκεται σε άγνοια. Βέβαια θα μπορούσε να χαρακτηριστεί και αισθηματική αλλά και πολιτική περιπέτεια. Η ιστορία της κυλάει βάσει των χαρακτήρων και όχι των δευτερευόντων παραγόντων. Όλα τα »αποτελέσματα» οφείλονται σε »αιτίες» που προέρχονται από τον ψυχικό κόσμο και τις πράξεις του χαρακτήρα.\nΞεκινώντας η ταινία μας δίνει κάποια ιστορικά στοιχεία εκείνης της εποχής τα οποία θα μας βοηθήσουν στην κατανόηση της δράσης. Όλοι οι χαρακτήρες αυτής της ταινίας, ανεξαρτήτου ρόλου, ανοίγονται στο κοινό μέσω των πράξεων τους, όπως σε κάθε κλασικό φιλμ. Από τα πρώτα λεπτά του κάθε ήρωα έχουμε σχηματίσει μία άποψη η οποία, στην πλειοψηφία, θα είναι η ίδια σε όλη τη διάρκεια της ταινίας. Τα προσωπικά κίνητρα των ανθρώπων λειτουργούν καταλυτικά στην ιστορία της ταινίας και συμβάλουν στην εξέλιξή της.\nΟ χώρος της ταινίας γίνεται το όχημα της αφήγησης και είναι ένα ακόμη στοιχείο του κλασσικού μοντέλου. Η Casablanca, και ειδικότερα το καφέ του Ρικ, συμβάλουν στην ροή της ιστορίας μας. Όλες οι σημαντικές εξελίξεις γίνονται στο συγκεκριμένο καφέ και βέβαια η επιλογή της πόλης δεν είναι τυχαία.\nΕπίλογος: Με τη διαδρομή του χρόνου, η Καζαμπλάνκα απέκτησε διάρκεια και αντοχή, για να τη χαρακτηρίζουμε σήμερα κλασσική ταινία. Όποτε επαναπροβλήθηκε στους κινηματογράφους αντιμετωπίστηκε θετικά από κοινό και κριτικούς, ενώ οι προβολές της στην αμερικάνικη τηλεόραση συγκεντρώνουν πάντα υψηλά ποσοστά τηλεθέασης. Μπορεί ο Πολίτης Κέιν του Όρσον Γουέλς, που κυκλοφόρησε σχεδόν την ίδια περίοδο, να θεωρείται η καλύτερη ταινία όλων των εποχών, αλλά η Καζαμπλάνκα είναι σίγουρα η πιο αγαπητή. Ίσως γιατί ο ικανός σκηνοθέτης Μάικλ Κερτίζ ανέμιξε στις σωστές δόσεις το δράμα, το μελόδραμα, την κωμωδία και την ίντριγκα, ενώ είχε στη διάθεσή του κι ένα χαρισματικό ζευγάρι πρωταγωνιστών, που μεγαλούργησε στην οθόνη. Το 1944 η Καζαμπλάνκα ήταν υποψήφια για οκτώ βραβεία Όσκαρ και τελικά κέρδισε τρία (διασκευασμένου σεναρίου, σκηνοθεσίας και καλύτερης ταινίας).\nΠρόκειται για ένα ρομαντικό, πολεμικό μελόδραμα με φόντο τον Β’ Παγκόσμιο Πόλεμο και είναι παραγωγή του 1942.\nΤα γυρίσματα πραγματοποιήθηκαν από τις 25/5/1942 ως τις 3/8/1942 και, εκτός από τις σκηνές του αεροδρομίου που γυρίστηκαν σε φυσικό χώρο, όλες οι υπόλοιπες γυρίστηκαν σε στούντιο.\nΚατά τη διάρκεια των γυρισμάτων προέκυψε πρόβλημα με το ύψος των πρωταγωνιστών. Η Ingrid Bergman ήταν πέντε πόντους ψηλότερη από τον Bogart και, για να φαίνεται εκείνος ψηλότερος, πατούσε πάνω σε τούβλα ή μαξιλάρια.\nΗ Bergman μέχρι την τελευταία σκηνή δε γνώριζε ποιον από τους δύο ήρωες θα ακολουθούσε τελικά η Ίλσα: τον Rick ή τον Laszlo\nΤο τραγούδι «As Time Goes By» έγινε μεγάλη επιτυχία μετά την κυκλοφορία της ταινίας κι έμεινε για 21 εβδομάδες στη λίστα με τις μεγαλύτερες επιτυχίες της εποχής. Λόγω του ότι είχε γραφτεί, όμως, αρκετά χρόνια πριν γυριστεί η ταινία, δεν ήταν υποψήφιο για Όσκαρ.\nΟ Dooley Wilson που υποδυόταν έναν πιανίστα, τον Sam, στην πραγματικότητά ήταν ντράμερ. Δεν ήξερε να παίζει πιάνο και στα γυρίσματα τον ντούμπλαραν.\nΟ Humphrey Bogart και η Ingrid Bergman δεν ανέπτυξαν ποτέ στενές σχέσεις και φημολογείται πως δεν τα πήγαιναν καλά. Περιέργως, η τότε σύζυγος του Bogart, Mayo Methot, θεωρούσε πως ο άντρας της διατηρούσε ερωτικό δεσμό με την συμπρωταγωνίστρια του και προκαλούσε φασαρίες στα γυρίσματα.\nΤο πιάνο του Sam πουλήθηκε το Δεκέμβριο του 2012 σε δημοπρασία στη Νέα Υόρκη έναντι του ποσού των €370.000.\nΗ ατάκα “Play it again, Sam”, που είναι παγκοσμίως γνωστή και τη βλέπουμε σε αφίσες και βιβλία αλλά και «βάφτισε» την ταινία του Woody Allen το 1972, δεν ακούγεται ποτέ στην ταινία με αυτά τα ακριβή λόγια. Η ατάκα που λέει η Ilsa στον πιανίστα είναι “Play it, Sam. Play As time goes by»\nΤο 2006 το Αμερικανικό Συνδικάτο Σεναριογράφων κατέταξε το σενάριο της ταινίας ως το 1ο καλύτερο όλων των εποχών.\nΤο 2007 το Αμερικανικό Ινστιτούτο Κινηματογράφου κατέταξε την ταινία ως την 3η καλύτερη αμερικανική ταινία όλων των εποχών, μετά τις ταινίες ο «Πολίτης Κέιν» και «Ο Νονός».\n11 Σεπτεμβρίου 2017 Alex PigadasDrama,Retro\nΠροηγούμενο Προηγούμενο άρθρο: Οι Μεγάλες Τριλογίες\nΕπόμενο Επόμενο άρθρο: Ρόμπερτ Ντε Νίρο


Παροιμίες Κυριάκου Μητσοτάκη: Όποιος βιάζεται για εμβόλιο σκοντάφτει!\nΚυριάκος: Ο ρυθμός εμβολιασμού είναι ικανοποιητικός, όποιος βιάζεται σκοντάφτει\nαπό Αύγουστος Μπλανκί 8 Ιανουαρίου, 2021\nγραμμένο από Αύγουστος Μπλανκί 8 Ιανουαρίου, 2021\nΣτις παροιμίες το ‘ριξε τώρα ο Κυριάκος προκειμένου να δικαιολογήσει τον, σύμφωνα με καταγγελίες των μαδουραίων, αργό ρυθμό με το οποίο διενεργούνται πλέον οι εμβολιασμοί.\nΠαροιμίες Κυριάκου Μητσοτάκη\nΙκανοποιητικό βρίσκει τον ρυθμό εμβολιασμού ο Πρωθυπουργός, ενώ, όπως είπε, σύμφωνα με τα νέα δεδομένα που προέκυψαν, καλό θα είναι πλέον να μη βιαζόμαστε και να περιμένουμε. Μάλιστα ο Κυριάκος ανέφερε σκωπτικά και τη λαϊκή παροιμία «Όποιος βιάζεται σκοντάφτει».\nΌπως είναι φυσικό, οι μαδουραίοι αμέσως μετά από αυτές τις δηλώσεις λύσσαξαν, αρχίζοντας τους γνωστούς μαξιμαλισμούς με τα «εμείς περιμέναμε εκατομμύρια εμβόλια, άλλα είχατε υποσχεθεί πριν από έναν μήνα» κλπ κλπ. Και όχι μόνο αυτό, αλλά χλεύασαν κιόλας άγρια τον Κυριάκο στο τουίτερ για τις παροιμίες του. Αδιόρθωτοι…\nΚαι τι να κάνουμε, ρε άπλυτοι; Να σπάσουμε τις συμφωνίες που έχουμε με τη μεγάλη μας Ευρωπαϊκή Οικογένεια, την ΕΕ; (το λέω και ανατριχιάζω) Αυτό θέλετε; Αυτά τα εμβόλια έχουμε, αυτά κάνουμε.\nΠολύ καλά το λέει ο λαός. Κάλλιο πέντε και στο χέρι παρά δέκα και καρτέρι. Καλύτερα γαϊδουρόδενε παρά γαϊδουρογύρευε. Απ’ το ολότελα καλή και η Παναγιώταινα.\nΚαι αν δεν υπάρχουν αρκετά εμβόλια τώρα, εμβόλια θα υπάρξουν. Εμβόλια υπάρχουν.\nΟι παροιμίες πάντως είναι προϊόν της θυμώδους λαϊκής σοφίας, ως εκ τούτου γιατί να μη χρησιμοποιήσει μερικές, έστω και μία, που όμως ταίριαξε γάντι στην περίσταση, και ο Κυριάκος; Ε; Γιατί όχι;\nΜετά λοιπόν τις περίφημες ΕΝΤΟΛΕΣ ΜΗΤΣΟΤΑΚΗ, τώρα έρχεται η σειρά και για τις ΠΑΡΟΙΜΙΕΣ ΚΥΡΙΑΚΟΥ. Για την ακρίβεια, ο Πρωθυπουργός με εντολή Μητσοτάκη από τούδε και στο εξής θα λέει (και) παροιμίες, τι πρόβλημα έχετε, ρε μαδουραίοι; Τι δεν καταλαβαίνετε;\nΜε εντολή Μητσοτάκη εξάλλου θα έρχονται οι παροιμίες Κυριάκου.\nΑς δούμε όμως τι ακριβώς δήλωσε ο Κυριάκος Έλβις-Τσώρτσιλ-Κένεντι σχετικά με τον ρυθμό των εμβολιασμών, για τον οποίο μας καταγγέλλουν οι άπλυτοι μαδουραίοι, αυτές οι άθλιες κατσαρίδες, τα παράσιτα (φσιτ! φσιτ!).\nΟρίστε. Πολύ σωστά τα είπε ο Κυριάκος. Πάρα πολύ σωστά. Κάρτες για SMS έχουμε. Κάρτες υπάρχουν. Εντάξει, εγώ, ως φτωχός δεξιός, είμαι με κάρτα, άλλοι από το κόμμα έχουν και συνδέσεις, αλλά δεν έχω κανένα παράπονο.\nΓιατί όμως να βιαζόμαστε τόσο πολύ, αυτό δεν το έχω καταλάβει ακόμη. Cool. Cool, λέμε.\nΚαμία βιασύνη δεν πρέπει να υπάρχει. Είμαστε πρόθυμοι να κάτσουμε εθελοντικά καραντίνα ακόμη και για έναν χρόνο. Και παραπάνω.\nΠαροιμία εμπνευσμένη από Yannis\nΤο ζήτημα είναι να αρχίσουμε σιγά σιγά να κάνουμε υπομονή (θα μας πάρει μέχρι το 2023 αυτή η δουλειά) και να χρησιμοποιούμε τη λαϊκή σοφία των παροιμιών. Τη σοφία του απλού λαού.\nΕδώ, λόγου χάριν, με ποιον άλλον τρόπο πλην μιας σοφής παροιμίας θα μπορούσε να απεικονιστεί αρτιότερα ο προβληματισμός, η μοναξιά του Ηγέτη;\nΠαροιμία εμπνευσμένη από TO ΚΑΦΑΟ\nΜία είναι λύση. Εφόσον ακόμη δεν έχουμε εμβόλια, το εμβόλιο είναι η μάσκα μας. Τέλος.\nΠαροιμία εμπνευσμένη από Σουλτάνα η Φωφώ\nΨέματα. Υπάρχει και άλλη λύση. Λύσεις υπάρχουν.\nΠαροιμία εμπνευσμένη από Λουκάς Σταμέλλος\nΚαι υπομονή. Πού θα πάει, θα έρθουν και τα εμβόλια. Υπάρχουν συμφωνίες Κυριάκου, υπάρχουν συμφωνίες με τον ΜΕΓΑΛΟ ΕΛΛΗΝΑ της εκλεκτής μας ομογενείας. Αθάνατο ελληνικό DNA. Συγκίνησις…\nΠαροιμία εμπνευσμένη από Χόσε Χαφιέ Καφρίλες\nΥπάρχουν όμως και οι αρνητές. Αυτούς πώς θα τους πείσουμε να εμβολιαστούν; Είναι ένα πρόβλημα.\nΕν τω μεταξύ υπήρξε και μια καυτή επικαιρότητα αυτές τις μέρες. Να μην την απεικονίσουμε και αυτή με παροιμίες; Έτσι δίδεται μια σαφέστερη εικόνα της ειδησεογραφίας.\nΛόγου χάριν, τα τελευταία γεγονότα με την ανταρσία του Ιερώνυμου. Και αν είσαι και παπάς, με την αράδα σου θα πας. Πολύ σωστά το λέει και εδώ ο λαός. Πάρ’ τον παπά και αγύριστο, λέει επίσης ο σοφός λαός…\nΉ για τα πρόσφατα γεγονότα στο Ντουμπάι. Παροιμίες (Κυριάκου) υπάρχουν.\nΟυπς. Εδώ ο σοφός λαός μάλλον έκανε κάποιο λάθος, διότι στην αρχή εμβολιάστηκε (και) ο γαμπρός (και η νύφη μαζί). Τέλος πάντων, άνθρωποι είμαστε, και ως λαός, λάθη κάνουμε, δεν πέφτουμε πάντα μέσα…\nΠαροιμία εμπνευσμένη από Τζερμποα\nΤώρα μάλιστα. Διορθώθηκε. Τελικά είναι πολύ σοφός ο λαός.\nΠαροιμία (και φωτογραφία) εμπνευσμένη από gatto\nΤο ίδιο ακριβώς, αλλά σε άλλη βερζιόν. Θυμόσοφος ο λαός.\nΠαροιμία εμπνευσμένη από Μάστερ Μπλάστερ\nΑς πάμε όμως και σε μια τελευταία διδακτική παροιμία. Ή μάλλον, καλύτερα, ας πάμε σε ένα κουίζ:\nAν στους τυφλούς βασιλεύει ο μονόφθαλμος, στις κομψές ποια βασιλεύει οεοε; Ευκολάκι.\nΠαροιμία εμπνευσμένη από ΜΗΔΕΙΑ ΣΑΓΑΝΑΚΙ\nΑυτά, Πλεμπαίοι μου, και να θυμάστε το εξής:\nΠαροιμία εμπνευσμένη από Γκιόκα Σταυρούλα\nΠραξικόπημα Τραμπ: Τα καλύτερα memes και σοπιές που κυκλοφόρησαν στα social!\nΑνδρ. Λοβέρδος: Ο Τραμπ αποδείχτηκε φλώρος, μόνο η Χ.Α. είναι αυθεντικό κίνημα\nΚυριάκοςΚυριάκος ΜητσοτάκηςΌποιος βιάζεται σκοντάφτειΠαροιμίεςΠαροιμίες ΚυριάκουΠαροιμίες Κυριάκου ΜητσοτάκηΠαροιμίες Μητσοτάκη\nΧατζηνικολάου: βαθμολόγησε στη «Real News» με 10 και τον (φρέσκο) Χ. Ταραντίλη!\nΣΥΡΙΖΑ: Εξέδωσε μια πολύ σκληρή ανακοίνωση για τις...


Τελευταία ενημέρωση: 2020-08-08, 00:03:02\nΤα σημαντικότερα γεγονότα της 8ης Αυγούστου:\nΥπογράφεται στο Λονδίνο, με τη συμμετοχή και της Ελλάδας, η συμφωνία για τη διαγραφή του γερμανικού χρέους, που έθεσε τα θεμέλια για το μετέπειτα «οικονομικό θαύμα» της Γερμανίας.\nΤο Ιράκ προσαρτά το Κουβέιτ και ο αμερικανός πρόεδρος Τζορτζ Μπους στέλνει στρατεύματα στη Σαουδική Αραβία για να ανακαταλάβουν το Εμιράτο. (Α’ Πόλεμος του Κόλπου)\nΟ υπουργός Οικονομίας, Στέφανος Μάνος, εξαγγέλλει σκληρά μέτρα λιτότητας, ώστε να ανταποκριθεί η Ελλάδα στα προαπαιτούμενα της Συνθήκης του Μάαστριχτ και προκαλεί εσωκομματικούς τριγμούς στη Νέα Δημοκρατία με τις διαφωνίες Κανελλόπουλου, Δήμα και Έβερτ.\nΗ ΔΟΕ απαγορεύει στη Σοφία Σακοράφα να αγωνιστεί στους Ολυμπιακούς Αγώνες της Αθήνας με τη σημαία της Παλαιστίνης. Η 47χρονη ακοντίστρια, πρώην βουλευτίνα του ΠΑΣΟΚ και του ΣΥΡΙΖΑ, είχε υποβάλει αίτηση στο πλαίσιο συμπαράστασης προς τον δοκιμαζόμενο παλαιστινιακό λαό.\nΤελετή Έναρξης των Ολυμπιακών Αγώνων στο Πεκίνο, με τη συμμετοχή 11.028 αθλητών από 204 χώρες. Η Ελλάδα παίρνει μέρος με 159 αθλητές.\nΣυνάντηση διάρκειας μίας ώρας έχουν στον Λευκό Οίκο ο πρωθυπουργός Αντώνης Σαμαράς με τον αμερικανό πρόεδρο Μπαράκ Ομπάμα. Η λιτότητα δεν είναι η μόνη στρατηγική εξόδου από την κρίση, αλλά χρειάζεται ανάπτυξη και δημιουργία θέσεων εργασίας, τόνισε ο Ομπάμα. «Αν η Ελλάδα πετύχει -και θα πετύχει- η επιτυχία της θα είναι όχι μόνο ελληνική, αλλά ευρωπαϊκή» είπε ο Αντώνης Σαμαράς.


Οι αποδόσεις του τραπεζικού δείκτη από το 1998 ….\nΜε τη «μάχη» του ΓΔ με τις 890 – 900 μονάδες να συνεχίζεται. Χθες είχαμε αναφερθεί στις αποδόσεις του τραπεζικού δείκτη ανά μήνα από τις αρχές του 2019. Πάμε σήμερα να δούμε …. Ή καλύτερα να θυμηθούμε. Τις αποδόσεις του τραπεζικού δείκτη από το 1998, από όταν και ουσιαστικά υπάρχει ο σχετικός κλαδικός δείκτης. Και όπως είχαμε γράψει, με το +111% στο οποίο βρίσκεται ο τραπεζικός δείκτης από 01/01/19. Αν η χρονιά τελείωνε σήμερα, θα ήτανε η καλύτερη στην ιστορία του τραπεζικού δείκτη. Μια ετήσια άνοδος μεγαλύτερη αυτής που είχε καταγραφεί το ιστορικό 1999, όταν ο τραπεζικός δείκτης κατέγραψε κέρδη 75,28%.\nΒέβαια ξέρουμε ποιό θα είναι το σχόλιο που θα κάνει κάποιος. Και δικαιολογημένα. Ότι όλα αυτά συμβαίνουνε φέτος, μετά από μια καταστροφική περίοδο σχεδόν 10 ετών. Με τους μετόχους των τραπεζικών μετοχών να χάνουνε τα χρήματα τους, τουλάχιστον 3 φορές τα τελευταία χρόνια. Και αυτό είναι αλήθεια. Ωστόσο όπως και αν το δει κανείς. Μια ετήσια απόδοση της τάξης του +111% είναι πάντα μια εξαιρετική απόδοση.\n31/12/2018 439,63 -49,81%\n27/11/2019 889,75 102,39%


Ενοικίαση αυτοκινήτου Manzanillo Αεροδρόμιο >> Κάντε κράτηση νωρίς και κερδίστε ΜΕΧΡΙ 33% OFF!\nΕνοικίαση αυτοκινήτου » Μεξικό » Manzanillo Αεροδρόμιο\nΑυτοκίνητα Manzanillo Αεροδρόμιο\nενοικίαση αυτοκινήτου μας Manzanillo Αεροδρόμιο εισαγωγικά δεν υστερεί σε κανέναν. Εμείς αναζήτηση υψηλής και χαμηλής σε απευθείας σύνδεση για να βρείτε τις καλύτερες τιμές και να τους φέρει σε σας σε ένα βολικό απόσπασμα. ασφαλιστική μας σας δίνει πλήρη προστασία με παραιτήσεις για την κλοπή του οχήματος και την περίπτωση βλάβης κατόπιν συγκρούσεως, ενώ μπορείτε επίσης να πάρετε την ευθύνη κάλυψης.\nΕάν πρόκειται να ταξιδέψετε στο Manzanillo Αεροδρόμιο για οικογενειακές διακοπές ή με μια μεγάλη ομάδα, έχουμε το τέλειο οχήματα για εσάς. Έχουμε πολλά αυτοκίνητα για ενοικίαση, όπως το VW Golf και Peugeot 307? Δύο είναι διαθέσιμα σε χειροκίνητο ή αυτόματο Εάν αυτό είναι ένα επαγγελματικό ταξίδι και θα πρέπει να έχετε τάξη.. Σας συνιστούμε να εξετάσει το Audi A6 ή Jaguar S Type. Εάν χρειάζεστε βοήθεια για να βρείτε το δρόμο σας από Manzanillo Αεροδρόμιο μπορεί να θέλετε να ζητήσετε ένα από τα Συστήματα GPS μας.\nΣυγκρίνουμε τις τιμές των κορυφαίων ενοικίαση αυτοκινήτου Manzanillo Αεροδρόμιο εταιρείες όπως η Avis, Alamo, Hertz, Holiday Autos, Thrifty και Europcar, έτσι ώστε να μην χρειάζεται να.\nΓια να πάρει μια μορφή όχημα αυτό το σημείο pickup πρέπει να πάτε στο Playa De Oro Km42 Carretera, Manzanillo Barra De Navidad, Manzanillo, 28219, Colima.\nΜπορείτε να βρείτε περισσότερες εξυπηρετικές τοποθεσίες είναι Manzanillo Ενοικίαση αυτοκινήτων.\nΥπάρχουν αρκετές εταιρείες ενοικιάσεως αυτοκινήτων με γραφεία σε Manzanillo Αεροδρόμιο. Αν επιθυμείτε να μάθετε περισσότερες πληροφορίες μπορείτε να πάρετε μια ιδέα σχετικά με Hertz Manzanillo Αεροδρόμιο,Europcar Manzanillo Αεροδρόμιο, Alamo Manzanillo Αεροδρόμιο, Sixt Manzanillo Αεροδρόμιο και Avis Manzanillo Αεροδρόμιο.\nΕνοικιάσεις αυτοκινήτων Manzanillo Αεροδρόμιο κοστίζει ένα εβδομαδιαίο ποσό των £112.\nΑν ψάχνετε για χώρους για να δείτε ή να πράγματα να κάνουμε στη συνέχεια, κάποια από τα τοπικά αξιοθέατα περιλαμβάνουν Downtown Barra de Navidad, Isla Navidad Golf Course, La Mantarraya, Playa La Audiencia, Playa Miramar and Playa Olas Altas.\nΕξαιρετική υπηρεσία, ως συνήθως...Ευχαριστώ


(Απαγορεύεται το κυνήγι... ΝΠ.)\n..... η γνωστή διάταξη όλων Υπουργικών Αποφάσεων που αφορούν σημαντικούς βιότοπους. Διάταξη που δεν στηρίζεται πουθενά.\nΛες και με το "απαγορεύεται" το κυνήγι ξορκίσαμε, έτσι απλά, όλους τους κινδύνους που απειλούν έναν βιότοπο!\nΤη ρύπανση από βιοτεχνίες ή βιομηχανίες, την υπερβόσκηοη, την αλόγιστη χρήση φυτοφαρμάκων και άλλων δηλητηρίων, την αποξήρανση τεραστίων περιοχών, κλπ, κλπ..\nΌλα αυτά τα ξορκίσαμε με τρεις λέξεις "Απαγορεύεται το κυνήγι".\nΚι όμως κάθε απαγόρευση (επομένως και η απαγόρευση του κυνηγιού) πρέπει, σύμφωνα με την ελληνική νομοθεσία και τις επιταγές της για αστείες περιβαλλοντικές μελέτες χωρίς στοιχεία της περιοχής μελέτης, χωρίς γνώσεις του τρόπου λειτουργίας των δραστηριοτήτων που επί αιώνες υπάρχουν στην περιοχή.\nΜε ποταμούς φλυαρίας για άσχετα με την περιοχή θέματα.\nΜε εκατοντάδες σελίδες περιγραφών που θα μπορούσαν να αφορούν οποιαδήποτε περιοχή που έχει τα ίδια γενικά χαρακτηριστικά με την περιοχή μελέτης.\nΠου κατεβαίνουν από τα ράφια και γίνονται μελέτες - φασόν ! Έτσι προσπαθούν να βοηθήσουν κάθε φοράτον συγκεκριμένο βιότοπο.\nΜε ατελείωτες σελίδες πάνω στην βιολογία και την φυτολογία όλων των ειδών που συνήθως υπάρχουν σε έναν οποιοδήποτε υγρότοπο.\nΑντιγραφή εκατοντάδων σελίδων, των ίδιων σελίδων, για το πώς ζουν τα αρμυρίκια, το χορτάρι, οι θάμνοι, πως το νερό περνά το έδαφος, μένει και φεύγει, τι τρώνε οι πάπιες, οι σπουργίτες, οι γλάροι, τα γκαραβέλιατα μπεκατσίνια.\nΣε όλους τους υγροτόπους ίδια είναι τα φυτά, ίδιος ο χρόνος ζωής, ίδια η ανάγκη νερού. Δεν αλλάζει η φυτολογία από τον Έβρο στο Κοτύχι. Και τα πουλιά την ίδια τροφή τρώνε την ίδια ανάγκη νερού έχουν.\nΠρος τι όλη αυτή η ακατάσχετη φλυαρία επαναλαμβανόμενων και γνωστών πραγμάτων ; Γιατί;\nΓια να κρύψουν την γύμνια εφικτών προτάσεων.\nΓια να κρύψουν την άγνοια του πραγματικού τρόπου συνεργασίας των ανθρώπινων δραστηριοτήτων με την φύση.\nΓια να πουλήσουν όγκο χαρτιού αφού δεν μπορούν να δώσουν προτάσεις αποτελεσματικές και εφαρμόσιμες.\nΓια να εντυπωσιάσουν με όρους και θεωρητικά λόγια που λίγη σχέση, ή καθόλου, έχουν με την πραγματικότητα του Έβρου !!\nΣε κάθε περίπτωση μικρή έως καθόλου σχέση με το πραγματικό πρόβλημα.\nΤότε γιατί οι περιβαλλοντικές μελέτες ; Αφού είναι άχρηστες.\nΑπλά για να χρησιμοποιηθούν ως πρόσχημα σ' αυτούς που, έτσι κι αλλιώς, από ασχετοσύνη και περιβαλλοντολαγνεία θέλουν να επιβάλλουν τα διάφορα ΑΠΑΓΟΡΕΥΕΤΑΙ.\nΑπαγορεύεται το μπάνιο στη θάλασσα (για να μην ενοχληθούν τα ανύπαρκτα πουλιά, όταν αυτά τα πουλιά γεννούν και πολλαπλασιάζονται, χωρίς να ενοχλούνται μέσα σε όλα τα αεροδρόμια του κόσμου).\nΑπαγορεύεται το κυνήγι (όταν το κυνήγι ποτέ δεν μείωσε τους πληθυσμούς των πουλιών, αντίθετα τους αυξάνει με τα μέτρα των Κυνηγετικών Οργανώσεων) για να μην εμποδιστεί η αναπαραγωγή (όταν έτσι και αλλιώς το κυνήγι απαγορεύεται σ' όλη την Ελλάδα και στον Έβρο, πολύ πριν και μετά την αναπαραγωγή).\nΚι έτσι, χωρίς συνέπεια, χωρίς λόγο, χωρίς στόχο, απαγορεύουμε τα πάντα για να ικανοποιήσουμε την περιβαλλοντολαγνεία μας και το αντικυνηγετικό πάθος.\nΚι ας λέει η Ευρωπαϊκή Ένωση ότι το κυνήγι δεν πρέπει να απαγορεύεται εξ' ορισμού σε κάθε περιοχή προστασίας.\nΚι ας λέει η Ευρωπαϊκή Ένωση ότι μόνο μετά από μελέτη που αποδεικνύει την αναγκαιότητα των περιορισμών μπορούν να επιβάλλονται τέτοιοι περιορισμοί.\nΚι ας λέει η Ευρωπαϊκή Ένωση ότι όσοι επιβάλλουν περιορισμούς πρέπει να έχουν πείσει τους ντόπιους, γιατί μόνο με την δική τους συναίνεση θα έχουν αποτέλεσμα οι περιορισμοί.\nΧρησιμοποιούν την Ευρωπαϊκή Ένωση μόνο όταν τους συμφέρει, για να προωθήσουν τις προαποφασισμένες θέσεις τους.\nΑγνοώντας τις αιτίες που έχουν αλλάξει και υποβαθμίσει το περιβάλλον στον Έβρο.\nΞεχνούν, ή κάνουν πως ξεχνούν, ότι το χαρακτηριστικό κάθε υγροτόπου είναι απλούστατα το νερό (υγρότοπος).\nΚαι όταν εξαφανίζεται το νερό, αφού η ίδια η Διοίκηση (Υπουργεία) αποξήραναν τεράστιες περιοχές και συνεχίζουν να αντλούν και να πετάνε νερό στην θάλασσα, τότε οποιαδήποτε απαγόρευση του κυνηγιού ή του θαλάσσιου μπάνιου ή της διέλευσης των ανθρώπων, μόνο ειρωνικά γέλια προκαλούν.\nΌταν δηλαδή αυτοί οι ίδιοι είναι οι μοναδικοί και αποκλειστικοί υπαίτιοι της καταστροφής του υγροτόπου του Έβρου, έρχονται να απαγορεύσουν τις ανθρώπινες δραστηριότητες για να σώσουν, δήθεν, τον Έβρο!\nΌχι, ευχαριστούμε, δεν θα πάρουμε !!! Δεν θέλουμε ως σωτήρες τους κύριους υπεύθυνους της όποιας καταστροφής !\nΑρκετά έχει υποφέρει ο Έβρος, και άλλοι υγρότοποιτης χώρας μας, από τέτοιους σωτήρες, (βλέπε υβριδισμούς ειδών σε δημόσιες ελεγχόμενες περιοχές, βλέπε αποξηράνσεις που αλλοιώνουν τα φυσικά στοιχεία του υγροβιότοπου π.χ. Δράνα, βλέπε ότι λόγω εξαφάνισης ενός σπανίου φυτού απαγορεύεται το κυνήγι αλλά επιτρέπεται η βόσκηση !!!, (περίπτωση Πάρνωνα), κ.λ.π. κ.λ.π.)\nΌλοι οι τοπικοί φορείς είναι εναντίον όλων αυτών των αυθαίρετων, χωρίς ουσία και αποτέλεσμα απαγορεύσεων στον Έβρο.\nΚανένας δεν τους έλαβε υπόψη του. Αγνόησαν οι κύριοι των Υπουργείων τις τεκμηριωμένες π ροτάσεις το υ ς.\nΑντίθετα, όπως δυστυχώς περιμέναμε, υιοθέτησαν τις θέσεις ελάχιστων που είναι μόνο φορείς αντικυνηγετικών αισθημάτων και λατρεύουν την ανερμάτιστη, χωρίς λόγο και ουσία "απαγόρευση του κυνηγιού".\nΊσως κάποιοι να τους στηρίζουν.\nΕίναι αυτοί που είναι φορείς γνωστών αντι-κυνηγετικών αισθημάτων και θύματα μιας άκρατης περιβαλλοντολαγνείας.\nΕίναι φορείς ανακριβειών, αναξιόπιστων στοιχείων, και ανύπαρκτων κινδύνων.\nΌλοι οι τοπικοί φορείς ξέρουν καλά ότι αποφάσεις με τις οποίες είναι αντίθετη, ριζικά αντίθετη, η τοπική κοινωνία δεν πρόκειται ποτέ να εφαρμοσθούν. Το είπαν και το έγραψαν επίσημα Δήμοι, Κοινότητες, Δημόσιες Υπηρεσίες κλπ. Οι φωστήρες των Υπουργείων τους αγνόησαν, με το έτσι θέλω.\nΟ Έβρος, όμως, έχει ανάγκη από σωστά μέτρα, όχι αυτά τα ανυπόστατα και αυτές τις γελοίες απαγορεύσεις, τα οποία πρέπει να εφαρμοσθούν για την βελτίωση του υγροτόπου!\nΠοια είναι αυτά; Είναι αυτά που στηρίζονται σε στοιχεία, μετρήσεις, παρακολουθήσεις και όχι σε φαντασίες και φαντάσματα!\nΕίναι τα αξιόπιστα στοιχεία που έχουν οι Κυνηγετικές Οργανώσεις μετά από 12 χρόνια παρακολούθηση (Πρόγραμμα "Άρτεμις") μετά από 1110 μετρήσεις το χρόνο σε όλη την Ελλάδα και 90 μόνο και μόνο στον Έβρο (Πρόγραμμα: "Φαινολογίατης μετανάστευσης") με μεθοδολογία καθορισμένη από επιστημονικούς φορείς (Πανεπιστήμια Ερευνητικά Ιδρύματα του εξωτερικού) και όχι φτηνές (για το πολύτιμο αγαθό του περιβάλλοντος) φράσεις της μορφής:\n"\tπαρατηρήθηκαν τάδε πουλιά\t"\n" οι κυνηγοί κόβουν ξύλα για να ζεσταθούν.."\n" εμφανίζονται κατά καιρούς...."\nΔεν θέλησαν όμως ποτέ οι φωστήρες της Διοίκησης να συνεργαστούν σοβαρά με τις Κυνηγετικές Οργανώσεις, διότι φοβούνται ότι θα ξεσκεπαστεί η φτώχια των επιχειρημάτων της Διοίκησης, η αμέλεια της και η υποκειμενική και προσωπική της κρίση απέναντι στα αντικειμενικά και αξιόπιστα στοιχεία!!!\nΔεν μπορείς να στηρίζεις ένα διαχειριστικό σχέδιο μιας σημαντικότατης περιοχής στη λογική του "...παρατηρήθηκε\t" υπάρχουντόσα (χωρίς στοιχεία) και ταυτόχρονα να ζητάς από τους άλλους μαθηματικές αποδείξεις των θέσεων τους.\nΕίναι μια εκβιαστική λογική, επικίνδυνη και επιζήμια.\nΘυμίζει το ανέκδοτο του γνωστού μελετητή Δοξιάδη που όταν ρωτήθηκε πώς ξέρει και γράφει ότι ο Σαρωνικός έχει (ας πούμε) 27 δισεκατομμύρια 350 χιλιάδες 189 ψάρια;\nαπάντησε : Δώσε μου τη δική σου μελέτη που να αποδεικνύει το αντίθετο!!!\nΩραία λογική προστασίας έχουμε σ' αυτόν τον τόπο!!!\nΗ άσκηση τον κυνηγίου με επιστημονικό τρόπο, όχι μόνο δεν επιβαρύνει το περιβάλλον αλλά επιτελούσε πάντα έναν οικολογικά ωφέλιμο ρόλο,\nο οποίος θα πρέπει ν' αξιοποιηθεί περισσότερο από την κοινωνία.


Το πρόγραμμα της Basket League - www.12sports.gr\nΟ.Α.Κ.Α. (16:30): Α.Ε.Κ.- Κόροιβος Αμαλιάδας (Ote Sport 4)\nΠεριβόλα (17:00): Απόλλων Πάτρας- Ε.K. Kαβάλας (N.S. 2)\nΖηρίνειο (17:00): Α.Ε.Ν. Κηφισιάς- Τρίκαλα (N.S. 2)\nΑλεξάνδρειο (17:00): Άρης- Γ.Σ. Λαυρίου (N.S. 2)\nΜ. Μερκούρη (17:00): Ρέθυμνο- Αρκαδικός (N.S. 2)\nΒενετόκλειο (16:00): Κολοσσός Ρόδου- Παναθηναϊκός (N.S. 3)\nΣ.Ε.Φ. (18:30): Ολυμπιακός- Π.Α.Ο.Κ. (Ote Sport 4)\nΟ.Α.Κ.Α. (17:30): Παναθηναϊκός- Απόλλων Πάτρας (Ν.Σ. 2)


Οπαδός Του Black Metal Κατηγορήθηκε Για Εμπλοκή Σε Εμπρησμό Εκκλησιών Στην Louisiana - METALOURGIO\nMetalourgio Νέα Leave a comment 270 Views\nΣύμφωνα με το ABC News, ένας 21χρονος άντρας που είχε συνδέσεις με την black metal σκηνή, συνελήφθη με την κατηγορία εμπλοκής σε τρεις φωτιές σε εκκλησίες της Louisiana.\nO Holden Matthews είναι ύποπτος για εμπρησμό για ένα διάστημα 10 ημερών. Κρατείται στην φυλακή του St. Landry Parrish με τρεις καταμετρήσεις εμπρησμού σε εκκλησία.\nΟ υπεύθυνος της αστυνομίας της Louisiana, H “Butch” Browning δήλωσε στο ABC News ότι “ ακόμη εξετάζουμε τα κίνητρα,” αλλά πρόσθεσε ότι βρήκαν ότι ο Matthews συνδέεται με το “black metal και έχει ιστορικό για εμπρησμό εκκλησιών σε άλλες περιοχές του κόσμου.”\nO Matthews συνελήφθη αφού οι ερευνητές βρήκαν ένα ντεπόζιτο αερίου σε μία από τις φωτιές και βρήκαν πως προερχόταν από ένα τοπικό Walmart και η αγορά του είχε γίνει μέσω της πιστωτικής κάρτας του Matthews.\nΣύμφωνα με την The Daily Beast, μία σελίδα στο Facebook που έμοιαζε να ανήκει στον Matthews, έδειχνε ότι ήταν ενεργός σε παγανιστικές και black metal σελίδες και ότι είχε σχολιάσει σε δύο memes για τον πρώην νέοναζί metal μουσικό Varg Vikernes, ο οποίος καταδικάστηκε σε 15 χρόνια φυλάκισης για την δολοφονία ενός metal Μουσικού και για τον εμπρησμό εκκλησιών στην Νορβηγία. Ο Matthews επίσης ήταν ο κύριος τραγουδιστής μίας μπάντας με την ονομασία VODKA VULTURES , σύμφωνα με το CBS News.\nΤρεις εκκλησίες υπέστησαν καταστροφικές ζημιές από τις φωτιές: Η εκκλησία του St. Baptist στις 26 Μαρτίου, η Greater Union Baptist στις 2 Απριλίου και η Mount Pleasant Baptist εκκλησία στις 4 Απριλίου. Και οι τρεις αυτές εκκλησίες είναι ιστορικά εκκλησίες εγχρώμων και βρίσκονται στο St. Landry Parish που κατοικείται κατά 42% από εγχρώμους.\nBlack Metal Holden Matthews\t2019-04-13\nTags Black Metal Holden Matthews\nΠροηγούμενο Οι MEMORIAM Θα Κυκλοφορήσουν Τον Ιούνιο Το Album ‘Requiem For Mankind’\nΕπόμενο Οι DEMONS & WIZARDS (JON SCHAFFER Και HANSI KÜRSCH) Ανακοίνωσαν Την Περιοδεία Τους Στην Βόρεια Αμερική Το Καλοκαίρι του 2019


Λουτράκι: 'Αναψε φωτιές το πωλητήριο στο Poseidon Resort » Loutrakiblog\nΛουτράκι: ‘Αναψε φωτιές το πωλητήριο στο Poseidon Resort\nXara2019-12-10T22:37:51+02:0010 Δεκ 2019 | 22:35|Categories: Λουτράκι, Λουτράκι, ΤΟΠΙΚΑ, ΤΟΥΡΙΣΜΟΣ|0 Σχόλια\nΤο πωλητήριο στο ξενοδοχειακό συγκρότημα κι ένα εξώδικο της ιδιοκτήτριας Elintour προς τη διαχειρίστρια Zeus International ενεργοποιούν ένα ακόμα δικαστικό μέτωπο στον χώρο των ξενοδοχείων. Το «κουβάρι» των εμπλεκομένων και το παρασκήνιο.\nΈνα νέο δικαστικό «μέτωπο» φαίνεται πως ενεργοποίησε το πωλητήριο που μπήκε σε γνωστό ξενοδοχειακό συγκρότημα του Λουτρακίου, στις αρχές του καλοκαιριού.Αφορμή για να αποκαλυφθεί το πωλητήριο ήταν ένα εξώδικο που στάλθηκε το απόγευμα της Παρασκευής. Αποστολέας ήταν η πλευρά των ιδιοκτητών του ξενοδοχειακού συγκροτήματος πέντε αστέρων «Poseidon Resort Loutraki», το οποίο ανήκει στην εταιρεία Elintour, συμφερόντων της οικογένειας Αργυρού. Παραλήπτης ήταν η εταιρεία Zeus International, η οποία διαχειρίζεται τα δύο ξενοδοχεία που λειτουργούν στο συγκρότημα (Wyndham Loutraki Poseidon και Ramada Loutraki Poseidon), με τη χρήση εμπορικών σημάτων (brands) του ισχυρού αμερικανικού ξενοδοχειακού ομίλου Wyndham.\nΌπως ανέφερε η ίδια νομική πηγή, χρειάστηκε η Zeus International να παράσχει εταιρική εγγύηση στη Wyndham για την ορθή εκτέλεση της σύμβασης. Επιπλέον, οι ιδιοκτήτες του συγκροτήματος κλήθηκαν από τη Wyndham να υπογράψουν ξεχωριστή συμφωνία μαζί της, η οποία προβλέπει πως σε περίπτωση αλλαγής μάνατζμεντ, αυτή θα τελεί υπό την έγκρισή της. Η συμφωνία προέβλεπε, ταυτόχρονα, πως η Zeus θα είχε δικαίωμα πρώτης προτίμησης σε περίπτωση πώλησης του ξενοδοχείου. Επιπλέον, προέβλεπε, σύμφωνα με την ίδια νομική πηγή, πως εφόσον η Zeus δεν ενεργοποιούσε το δικαίωμα πρώτης προτίμησης και το ξενοδοχείο περνούσε στον έλεγχο άλλων ιδιοκτητών, η Zeus θα εισέπραττε «success fee».\nΣτο επίκεντρο της νομικής «διαμάχης» των εμπλεκόμενων αναμένεται να βρεθεί η διαδικασία πώλησης που υιοθετήθηκε. Σύμφωνα με όσα ανέφεραν οι πηγές, το ενημερωτικό δελτίο δεν είχε σταλεί παρά μόνο σε μικρομεσαίους «παίκτες» και όχι σε θεσμικούς παίκτες.\nΥποστήριξαν, μάλιστα, πως το σχετικό ενημερωτικό στάλθηκε σε κάποιους θεσμικούς μόλις το βράδυ της περασμένης Παρασκευής, αφού είχε σταλεί το εξώδικο στη Zeus κι ενώ η διαδικασία επρόκειτο να ολοκληρωθεί στο τέλος της εβδομάδας που διανύουμε.


Αρθρόδεση των ραχιαίων σπονδύλων - Humanitas.net\nΑρθρόδεση των ραχιαίων σπονδύλων\nΗ αρθρόδεση των ραχιαίων σπονδύλων είναι μια χειρουργική τεχνική που επιτρέπει σε κάποιον να ενώσει τα οστά στο τμήμα του ώμου της σπονδυλικής στήλης για να τα σταθεροποιήσει για να μειώσει οποιοδήποτε πόνο ή παραμόρφωση.\nΠοια είναι η ένωση των ραχιαίων σπονδύλων;\nΗ ένωση των ραχιαίων σπονδύλων επιτρέπει την ενοποίηση των οστών της σπονδυλικής στήλης με ή χωρίς την εισαγωγή μεταλλικών (από χάλυβα ή τιτάνιο) και μη μεταλλικών εμφυτευμάτων (βίδες, άγκιστρα, ράβδοι, πλάκες). Εφόσον η ένωση είναι συμπαγής, μπορεί να χρειαστεί ένα οστικό μόσχευμα, το οποίο λαμβάνεται συχνά από την λαγόνια ακρολοφία, αλλά μπορεί επίσης να προέρχεται από την κνήμη, είτε από τον ίδιο τον ασθενή είτε από έναν δότη, ή μπορεί να είναι συνθετικής προέλευσης.\nΠοιοι ασθενείς μπορούν να υποβληθούν σε αρθρόδεση των ραχιαίων σπονδύλων;\nΗ αρθρόδεση των ραχιαίων σπονδύλων ενδείκνυται για ασθενείς που πάσχουν από σκολίωση, κύφωση, όγκους, αστάθεια, κατάγματα ή εκφυλισμό των μεσοσπονδύλιων δίσκων.\nΓιατί απαιτείται νοσοκομειακή περίθαλψη;\nΗ διαδικασία πραγματοποιείται μέσω οπίσθιας προσέγγισης με διάτρηση στην κεντρική περιοχή της πλάτης. Σε περιπτώσεις όπου πραγματοποιείται η πρόσθια προσέγγιση, η τομή γίνεται στο πλευρικό τμήμα του θώρακα. Η χειρουργική επέμβαση πραγματοποιείται υπό γενική αναισθησία. Σε περιπτώσεις σκολίωσης μπορεί να διαρκέσει έως και 4 ώρες. Επιπλέον, η πρόσθια προσέγγιση απαιτεί από τον ασθενή να παραμείνει με έναν σωλήνα μέσα στο στήθος για τις πρώτες ημέρες μετά τη χειρουργική επέμβαση.\nΠοια είναι μειονεκτήματα της αρθρόδεσης των ραχιαίων σπονδύλων;\nΤυπικά, τα μοσχεύματα από έναν δότη δεν επουλώνονται, όπως και εκείνα που γίνονται με θραύσματα οστών που λαμβάνονται από τον ίδιο ασθενή. Επιπλέον, όταν η επέμβαση εκτελείται χωρίς την εισαγωγή εμφυτευμάτων υπάρχει μια μικρή πιθανότητα εξάρθρωσης που μπορεί αργότερα να απαιτήσει επιπλέον χειρουργική επέμβαση.\nΕίναι ένωση των οσφυϊκών σπονδύλων επώδυνη ή / και επικίνδυνη;\nΗ αρθρόδεση των ραχιαίων σπονδύλων είναι μια ασφαλής διαδικασία υπό τον όρο ότι εκτελείται από έμπειρους και εξειδικευμένους χειρουργούς. Ωστόσο, υπάρχει πιθανός κίνδυνος βλάβης του νωτιαίου μυελού, αιμορραγίας κατά τη διάρκεια της διαδικασίας ή μετεγχειρητικού πόνου.\nΗ διαδικασία επούλωσης διαρκεί τουλάχιστον τρεις μήνες. Εν τω μεταξύ, ο ασθενής μπορεί να χρειαστεί να χρησιμοποιήσει κορσέ, αλλά η πλήρης ακινησία δεν συνιστάται. Στην πραγματικότητα, συνιστάται οι ασθενείς να περπατούν όσο το δυνατόν περισσότερο χωρίς να καταβάλλουν υπερβολικές προσπάθειες (όπως η προσπάθεια ανύψωσης). Επιπλέον, η διαδικασία επούλωσης του οστικού μοσχεύματος θα παρακολουθείται με τη χρήση ακτινών Χ. Σε ορισμένες περιπτώσεις, μπορεί να είναι απαραίτητο να γίνει μια αξονική τομογραφία (CT) ή μία μαγνητική τομογραφία (MRI) μετά την επέμβαση. Γενικά, μετά το πέρας των τριών πρώτων μηνών της ανάρρωσης, είναι δυνατόν να εξεταστεί και η φυσικοθεραπεία ως επιλογή.\nΤην ημέρα της εισαγωγής (ημέρα της επέμβασης), ο ασθενής καλείται να φέρει τα αποτελέσματα όλων των εξετάσεων που έγιναν πριν από την επέμβαση και να ακολουθήσει τις οδηγίες που έχουν δοθεί από τον γιατρό σχετικά με τα τρόφιμα και τα φάρμακα που λαμβάνονται τακτικά.


CONTACT GRILL 2000W 3ΣΕ1 DELONGHI CGH1012D – Maroussiotika.gr Deals\nCONTACT GRILL 2000W 3ΣΕ1 DELONGHI CGH1012D\nΓκριλ 2000W DELONGHI CGH1012D 3 σε 1, για νόστιμα γεύματα και σάντουιτς με ηλεκτρονικό έλεγχο θερμοκρασίας και ψηφιακό πίνακα ελέγχου.\n-Δύο ξεχωριστοί θερμοστάτες με δύο ανεξάρτητα κουμπιά στον πίνακα ελέγχου επιτρέπουν τη ρύθμιση και τη διαχείριση της θερμοκρασίας κάθε πλάκας επιτρέποντας έτσι την απόλυτη ακρίβεια στο μαγείρεμα.\n-Η λειτουργία Sear επιτρέπει στο κρέας να διατηρείται τρυφερό και ζουμερό στο εσωτερικό του κατά τα πρώτα στάδια του μαγειρέματος.\n-Τόσο η πλάκα όσο και ο συλλέκτης λιπαντικών είναι πλήρως αφαιρούμενες και ασφαλείς για πλύσιμο στο πλυντήριο πιάτων για γρήγορο και εύκολο καθαρισμό.\nΠρόσθετα χαρακτηριστικά: Χρονοδιακόπτης, Λειτουργία Sear, Αφαιρούμενες και Αναστρέψιμες πλάκες, Αντικολλητική επιφάνεια, Λαβές Cool-touch, Πιάτο συλλογής υγρών.\nΠεριεχόμενα: 1 σετ μεγάλων πλακών (1 x Γκριλ και 1 x Πλέγμα), Σπάτουλα.\nΔιαστάσεις πλακών (ΜxΠ): 370x230mm.


Πέμπτη, 14-Φεβ-2019 16:22\nΣε συζητήσεις με τη Metro για εξαγορά μεριδίου στη γερμανική εταιρεία λιανικών πωλήσεων βρίσκεται ο κινεζικός κολοσσός ηλεκτρονικού εμπορίου Alibaba, μεταδίδει το Reuters, επικαλούμενο τρεις ανώνυμες πηγές.\nΟι συζητήσεις βρίσκονται σε αρχικό στάδιο και θα μπορούσαν να μην ευοδωθούν, σημείωσαν οι πηγές.\nΤο ενδιαφέρον της Alibaba έρχεται αφότου η ανταγωνίστρια Tencent υπέγραψε πέρυσι συμφωνία συνεργασίας με την γαλλική Carrefour.\nΗ Metro διαθέτει 95 καταστήματα στην Κίνα και ακίνητα σε μεγάλα κέντρα όπως το Πεκίνο και η Σαγκάη, ανέφερε μία από τις πηγές.\nΟ CEO της Metro Olaf Koch έχει πει ότι η γερμανική εταιρεία εξετάζει πιθανές συνεργασίες με τοπικούς παίκτες στην Κίνα.\nΗ Metro και η Alibaba συνεργάζονται ήδη στη διαδικτυακή λιανική στην Κίνα.


Αυτισμός και αδέρφια - Sofia's Happy World\nΠαιδί και παιχνίδι, Χωρίς κατηγορία\nΣήμερα σκέφτηκα να γράψω ένα άρθρο για το πώς μπορούμε να εξηγήσουμε στα αδέρφια τον αυτισμό. Θα πρέπει να θυμόμαστε πως τα αδέρφια, είναι και αυτά μοναδικά μέλη της οικογένειας και αναζητούν την προσοχή και την αλήθεια σε σχέση με αυτό που αντιμετωπίζει ο αδερφός ή αδερφή του. Ανάλογα με την ηλικία λοιπόν, προσπαθούμε να ενημερώσουμε κατάλληλα και με απλά λόγια.\nΚάποιες ερωτήσεις που συχνά οι γονείς αναζητούν απάντηση είναι:\nΥπάρχει κατάλληλη ηλικία για να ξεκινήσω να εξηγώ στον αδερφό ή αδερφή για τον αυτισμό;\nΌχι, το κλειδί είναι ο κάθε γονέας να αρχίσει να εξηγεί από νωρίς στον αδερφό ή στην αδερφή για τον αυτισμό με απλό τρόπο ώστε οι πληροφορίες να γίνονται κατανοητές από το παιδί.\nΥπάρχει σωστός χρόνος για να μιλήσω στον αδελφό ή στην αδερφή;\nΣαφέστατα και όχι. Μιλάω στον αδερφό ή στην αδερφή όταν ο ίδιος είναι έτοιμος να ακούσει και είναι ήρεμος. Επίσης, οι γονείς μπορούν να ξεκινήσουν τη συζήτηση, όταν ο αδερφός ή αδερφή ρωτήσει κάτι. Γενικά, ξεκινάμε να ενημερώνουμε για τον αυτισμό από τις απορίες του παιδιού, χωρίς να το αγνοούμε.\nΠόσα πρέπει να πω;\nΔεν υπάρχει συνταγή. Δίνουμε πολλές η λίγες πληροφορίες ανάλογα με την ευχέρεια που έχουμε σαν γονείς και βάση των αποριών των παιδιών. Επίσης μπορεί να είναι βοηθητικό κάποιες φορές να χρησιμοποιούμε εξωτερικές πηγές, ειδικά σε μεγαλύτερα παιδιά όπως: Βιβλία, internet.\nΑς ξεκινήσουμε να δούμε συγκεκριμένα, πως ενημερώνουμε τα αδέρφια ανάλογα με την ηλικία του παιδιού:\nΠροσχολική ηλικία: (2-6)\nΤο κυριότερο σε αυτήν την ηλικία είναι τα παιδιά να επιτρέπονται να εκφράσουν τα συναισθήματα τους για αυτό που συμβαίνει στον αδερφό-ή τους. Επίσης είναι σημαντικό να καθησυχαστούν ότι δεν φταίνε εκείνα πιθανά για μια έκρηξη που θα κάνει ο αδερφός του και πως δεν του συνέβη αυτό γιατί ήταν «κακό» παιδί. Σε αυτήν την ηλικία είναι καλό να αποφεύγουμε να χρησιμοποιούμε αφηρημένες έννοιες όπως: (Αυτισμός, στερεότυπα, εμμονές). Ένα σπουδαίο εργαλείο που μπορούμε να χρησιμοποιήσουμε σε αυτήν την ηλικία για ενημέρωση είναι το παραμύθι.\nΣχολική ηλικία (6-11)Εφηβική ηλικία\nΣε αυτήν την ηλικία επειδή το παιδί σιγά –σιγά ωριμάζει δίνουμε πιο συγκεκριμένες πληροφορίες. Μπορούμε να εξηγήσουμε τι είναι ο αυτισμός με απλά λόγια. Επιπλέον ενθαρρύνουμε το παιδί πως εμείς είμαστε οι ενήλικες και δεν δίνουμε στο παιδί παραπάνω ευθύνες από αυτές που του αναλογούν. Σε αυτήν την ηλικία, επίσης είναι καλό να κατευθύνουμε τα παιδιά σε εξωτερικές πηγές, ώστε να έχουν τη δυνατότητα να σχηματίσουν μια δική τους άποψη για τον αυτισμό και να μπορούνε να συζητάμε μαζί μας τυχόν απορίες.\nΘα πρέπει πάντα να έχουμε στο μυαλό μας πως τα αδέρφια, πάντα αγαπιούνται μεταξύ τους και έχουν ένα μοναδικό τρόπο να βρουν τις ισορροπίες μεταξύ τους. Εμείς, θα πρέπει να είμαστε εκεί σύμμαχοι, να τους ακούμε και να τους συμβουλεύουμε.\nΠηγή: Εταιρεία Ψυχοκοινωνικών Μελετών (Ε.ΨΥ.ΜΕ)( Πρόγραμμα Cygnet)\nEξηγώ τον αυτισμό στα αδέρφια Εξηγώ ανα ηλικία\nΕιρήνη Παπαδοπούλου 12 Ιουνίου 2020


Νέα Βοιωτίας-Viotiasnea-ΘΗΒΑ ΛΙΒΑΔΕΙΑ : Ιουνίου 2013\nΔιοργάνωση Cafe bar Maxmoulis\nΚέφι, χορός, φαγητό και τραγούδι μέχρι το πρωί χθες 29/6 στα Λεύκτρα Βοιωτίας. Γεμάτη η πλατεία από κόσμο. Όλα τα μαγαζιά πλημμύρισαν με επισκέπτες από όλη τη Βοιωτία που ήρθαν για μία βραδυά γεμάτη γλέντι. Μπροστά στην υπέροχη εκκλησία του χωριού υπήρχε ορχήστρα που διασκέδαζε τον κόσμο.\nΗ καρδιά της Βοιωτίας χθες χτυπούσε στα Λεύκτρα.\nΗ ομάδα του viotiashop με τον συνεργάτη του Permissos press δε θα έχαναν ούτε αυτή την εκδήλωση. Ήταν εκεί και την κάλυψαν όπως και όλες τις μεγάλες εκδηλώσεις στη Βοιωτία.\nΑναρτήθηκε από Viotiashop gr στις 11:38 π.μ. Δεν υπάρχουν σχόλια:\nΣυμβαίνει τώρα:Σοβαρό Τροχαίο στην Θήβα στο δρόμο καρμανιόλα\nΑναρτήθηκε από Viotiashop gr στις 9:46 μ.μ. Δεν υπάρχουν σχόλια:\n26/6 Ημέρα κατά των ναρκωτικών και όλη η Θήβα συγκεντρώθηκε στην Κεντρική Πλατεία της πόλης και γιορτάστηκε με φορείς και συλλόγους της Θήβας.\nΦωτογραφίες αποκλειστικές που τράβηξε ο συνεργάτης του viotiashop Ι. Τασιούλης από την εκδήλωση. Ακολουθεί και βίντεο\nΑναρτήθηκε από Viotiashop gr στις 9:20 μ.μ. Δεν υπάρχουν σχόλια:\nΜπαράκια, ψαροταβέρνες, ψησταριές, καφετέριες... όλα θα τα βρείτε δίπλα στο κύμα με τις καλύτερες τιμές και τα πιο φρέσκα προϊόντα.\nΑλυκή.... η καλύτερη επιλογή!!!\nΑναρτήθηκε από Viotiashop gr στις 8:38 μ.μ. Δεν υπάρχουν σχόλια:\nΑναρτήθηκε από Viotiashop gr στις 7:35 μ.μ. Δεν υπάρχουν σχόλια:\nΑποκλειστικό Φωτορεπορτάζ για το Viotiashop Ι. Τασιούλης\nΣυνεδριακό Θήβας: Παρουσίαση βιβλίου "Στα μονοπάτια της αγάπης του Θεού"\n25/6 Γέμισε το συνεδριακό της Θήβας στην παρουσίαση του βιβλίου του Θανάση Καραπέτσα και του πατέρα Σπυρίδωνα του Οσίου Λουκά.\nΕπίσημοι καλεσμένοι Αρχιεπίσκοπος Ιερώνυμος και Μητροπολίτης Θηβών και Λιβαδείας κ.κ. Γεώργιος.\nΠαραβρέθηκε επίσης ο δήμαρχος Θηβαίων ο κ.Νικολάου, ο Αντιπεριφεριάρχης Βοιωτίας κ.Μουλκιώτης και ο βουλευτής Βοιωτίας κ.Μπασιάκος.\nΒουλευτές, Δήμαρχοι και φορείς της Βοιωτίας, όλοι σύσσωμοι πήγαν σήμερα 25/6 στην Αθήνα και το viotiashop με τον συνεργάτη του Ιωάννη Τασιούλη ήταν εκεί και κάλυψε την συνάντηση αυτή αποκλειστικά.\nΕπίσης ήταν εκεί ο πρόεδρος της ΟΕΒΕ κ.Χαρατσης Χρήστος και ο κ. Αλέξης Λιάσος πρόεδρος του Συλλόγου ΔΟΥ Θήβας και Χαλκίδας.\nΑναρτήθηκε από Viotiashop gr στις 9:01 μ.μ. Δεν υπάρχουν σχόλια:\nΠανηγύρι για την γιορτή της Αγίας Τριάδας με τριήμερες εκδηλώσεις, χορευτικά παιδικά και χορευτικά ενηλίκων του τοπικού συλλόγου και του συλλόγου γυναικών της Άσκρης.\nΓλέντι με την Γωγώ Τσαμπά, την Φιλιώ Πυργάκη, και τον Άγγελο Ψαρρά που κράτησε μέχρι το ξημέρωμα με ατελείωτο κέφι και χορό.\nΑναρτήθηκε από Viotiashop gr στις 8:10 μ.μ. Δεν υπάρχουν σχόλια:\nΤΟ 1 ο ΠΑΝΕΛΛΗΝΙΟ ΤΟΥΡΝΟΥΑ ΑΚΑΔΗΜΙΩΝ ΠΟΔΟΣΦΑΙΡΟΥ ΤΟΥ Α.Σ. ΠΕΛΟΠΙΔΑ ΘΗΒΩΝ\nΠΕΤΥΧΗΜΕΝΟ !!! ΤΟ 1 ο ΠΑΝΕΛΛΗΝΙΟ ΤΟΥΡΝΟΥΑ ΑΚΑΔΗΜΙΩΝ ΠΟΔΟΣΦΑΙΡΟΥ ΤΟΥ Α.Σ. ΠΕΛΟΠΙΔΑ ΘΗΒΩΝ !!!\nH γιορτή του Αγίου Πνεύματος για τους Ηλεκτρολόγους Θήβας\nΑναρτήθηκε από Viotiashop gr στις 4:36 μ.μ. Δεν υπάρχουν σχόλια:\nΈνα μικρό πανέμορφο ξενοδοχείο στην είσοδο ακριβώς του νησιού με καφετέρια σνακ μπαρ για να έχετε ότι χρειαστείτε δίπλα σας.\nΤριζόνια...Ο κρυμμένος παράδεισος της Φωκίδας που αξίζει να επισκεφθεί κανείς\nΕστιατόριο με νόστιμα πιάτα, δίπλα στο κύμα, το οποίο λειτουργεί όλο το χρόνο. Ακόμα και το χειμώνα θα είστε σίγουροι ότι στην βόλτα σας στα Τριζόνια θα βρείτε νόστιμο και ποιοτικό φαγητό!\nΨαροταβέρνα σε συνδυασμό με εστιατόριο και μπαρ.\nΠαραδοσιακά φαγητά για δύσκολους ουρανίσκους...\nΝοστιμιές δίπλα στη θάλασσα ψάρια της ώρας.. απλά δοκιμάστε τα\nΥπέροχοι ουζομεζέδες για κάθε γούστο\nTo καφέ Corner σαν "πόρτα" του νησιού η οποία σε πάει στο πίσω μέρος όπου βρίσκεται η μαρίνα. Είναι ακριβώς στο κατάλληλο σημείο όπου μπορείς να απολαύσεις την γαλήνη εάν καθήσεις από την μεριά της μαρίνας, αγναντεύοντας το απέραντο γαλάζιο, ή από την μεριά της "εισόδου" στο νησί όπου η ζωντάνια από τους τουρίστες που καταφθάνουν συνεχώς και οι φωνές των παιδιών που κάνουν μπάνιο συνθέτουν ένα ολοζώντανο πολύχρωμο τοπίο.\nΕδώ θα χαλαρώσετε, θα πιείτε τον καφέ σας ή το ποτό σας επιλέγοντας εσείς ποια μεριά του νησιού προτιμάτε....\nΠάνω από την Μαρίνα του νησιού Τριζόνια δεσπόζει το γραφικό ξενοδοχείο Drymna.\nAρχιτεκτονικά πανέμορφο, παραδοσιακό, οικογενειακό και πλήρως ανακαινισμένο πρόσφατα ξενοδοχείο . Καταπληκτική θέα από το μπαλκόνι βλέποντας όλο τον κόλπο της μαρίνας.\nΣύγχρονα, άνετα, φωτεινά, με πολλά ανοίγματα και καταπληκτική θέα στη θάλασσα. Είναι φτιαγμένα από τα καλύτερα υλικά & επιπλωμένα με πολύ μεράκι, παρέχοντας μεγάλες ανέσεις και εξυπηρετήσεις. Μερικά διαθέτουν σοφίτα και είναι κατάλληλα για οικογένειες 3-5 ατόμων. Σ΄ όλα τα δωμάτια κυριαρχεί το ξύλο (πόρτες, παράθυρα, σοφίτες, ξύλινη σκεπή, επίπλωση) και μια ζεστή οικογενειακή ατμόσφαιρα που σας κάνει ναι αισθάνεστε σαν το σπίτι σας.\nΌλα διαθέτουν: Ατομικό λουτρό, κλιματιστικό, ψυγείο, TV, τηλέφωνο, χρηματοκιβώτιο, μουσική, πιστολάκι μαλλιών και μπαλκόνια που βλέπουν θάλασσα.\nΑναρτήθηκε από Viotiashop gr στις 8:53 π.μ. Δεν υπάρχουν σχόλια:\nΗ ηρεμία, το καλό φαγητό, η καθαρή θάλασσα, οι όμορφοι περίπατοι κρύβονται εδώ στα νησάκια Τριζόνια. Πρόκειται για το σύμπλεγμα τριών νησιών εκ των οποίων το ένα μόνο είναι κατοικήσιμο.\nΑποτελείται από τα νησάκια Τριζόνια, Πρασούδι, Αϊ-Γιάννης και Πλάνεμι.\nΗ ομάδα του viotiashop σας ξεναγεί στον άγνωστο παράδεισο και σας προτείνει να περάσετε ένα τις διακοπές σας ή ακόμα και ένα όμορφο Σαββατοκύριακο στον κοντινό αυτό προορισμό.\nΞεκινώντας από Θήβα, περάσαμε Λιβαδειά, Δίστομο, Δεσφίνα... υπέροχη διαδρομή. Με θέα την πανέμορφη Ιτέα αρχίσαμε να κατηφορίζουμε. Κολπίσκοι παντού με πανέμορφες παραλίες καθόλη τη διαδρομή ώσπου φτάνουμε στη Γλυφάδα. Το χωριό που βρίσκεται απέναντι από τα νησάκια Τριζόνια.\nΓραφικό πολύ το μικρό λιμανάκι με την όμορφη ψαροταβέρνα του Θάνου. Μπορείτε να απολαύσετε το φαγητό ή τον καφέ σας στην αυλή της ψαροταβέρνας με θέα με καταγάλανη θάλασσα.\nΠεριμένωντας το καϊκάκι του Αϊ Νικόλα, κάναμε μία βόλτα στην γραφική προβλήτα.\nΜετά από λίγη ώρα επιβιβαστήκαμε στο καΐκι με τον φιλικό του καπετάνιο να είναι ο πρώτος που θα μας ξεκινήσει την ξενάγηση πηγαίνοντάς μας στο γραφικό νησί. Μέσα από το καϊκάκι βλέπουμε απέναντι το νησί να ξεπροβάλει από το μπλε της θάλασσας.\nΜετά από μία τρίλεπτη διαδρομή, φτάνουμε στα Τριζόνια. Μία μεγάλη πλακόστρωτη πλατεία μας περιμένει. Στο αριστερό μας χέρι το ξενοδοχείο Ίασμος με καφετέρια-σνακ μπαρ. Εδώ θα βρείτε τον καφέ σας, το πρωινό σας, το παγωτό σας. Γραφικό ξενοδοχείο ακριβώς στην είσοδο του νησιού. Δεξιά μας οι ψαροταβέρνες στη σειρά η μία καλύτερη από την άλλη.\nΞεκινήσαμε την εξερεύνηση του νησιού ακολουθόντας ένα αριστερό πλακόστρωτο μονοπάτι το οποίο οδηγεί παραλιακά σε ένα χωματόδρομο. Δεξιά μας παλαιά γραφικά και πολύ περιποιημένα σπίτια με υπέροχες αυλές. Αριστερά μας ακριβώς η πανέμορφη θάλασσα.\nΕκεί συναντήσαμε ανθρώπους ντόπιους, τον κύριο Γιώργο, τον κύριο Ηλία που μας μίλησαν για τον τόπο τους. Εκτός από τα φωτογραφικά πλάνα που τραβούσαμε συνεχώς μας προμήθευσαν φωτογραφικό υλικό από όλες τις εποχές εδώ στα Τριζόνια όπου θα δείτε στη συνέχεια.\nΠεριπλανηθήκαμε στα σοκάκια του νησιού, περάσαμε από την φάρμα με τα Πόνυ του κυρίου Γιώργου. Περπατήσαμε στην υπό κατασκευή μαρίνα του νησιού. Μία υπέροχη μεγάλη μαρίνα όπου φιλοξενεί πολλά πλοιάρια μικρά και μεγάλα η οποία όταν ολοκληρωθεί θα γίνει μία από τις ομορφότερες. Ακριβώς πάνω από την μαρίνα το ξενοδοχείο Drymna. Υπέροχη θέα από εδώ πάνω, υπέροχα δωμάτια.\nΗ καφετέρια Corner στην στροφή πριν τη μαρίνα με τα όμορφα χρώματά της, θα φιλοξενήσει τον επισκέπτη με θέα είτε τη μαρίνα είτε την είσοδο του νησιού. Εδώ θα πιείτε το ποτό ή τον καφέ σας στη δροσιά ώστε να συνεχίσετε την περιήγησή σας στο νησί.\nΟι πανέμορφες ταβέρνες με το φρέσκο ψάρι είναι έτοιμες να σας φιλοξενήσουν. Ψάρι, κρέας, φαγητά της ημέρες σερβιρισμένα με το χαμόγελο των ιδιοκτητών καλύπτουν κάθε γούστο.\nΟ Ποσειδών, Η Καλυψώ, το Porto Trizonia, τα Όστρια, είναι στη διάθεσή σας όλο το καλοκαίρι με ουζομεζέδες, ορεκτικά και κάθε είδος θαλασσινά.\nΗ Ψαροταβέρνα Ποσειδών είναι ανοιχτά όλο το χρόνο για να εξυπηρετοί και τους μόνιμους κατοικους του νησιού αλλά και τους χειμερινούς επισκέπτες.\nΣτο νησί απ'ότι μάθαμε γίνονται πολύ συχνά γάμοι, παραδοσιακοί, με το άλογο του κυρίου Γιώργου να συνοδεύει τη νύφη στην υπέροχη εκκλησίαπου στέκει αγέρωχη στην άκρη του νησιού.\nΣτα Τριζόνια να τονίσουμε ότι ξεχνάμε τα... αυτοκίνητα και τις μοτοσυκλέτες.\nΗ ησυχία χαρακτηριστική σε αυτό τον υπέροχο τόπο. Ξεφεύγεις από την καθημερινότητα, ταξιδεύεις σε ένα κόσμο μαγευτικό σε αυτά τα υπέροχα νησάκια του Κορινθιακού που ο καθένας θα πρέπει να επισκεφθεί.\nΣπιτάκια γύρω γύρω τα περισσότερα πέτρινα παραδοσιακά με πολύ περιποιημένες "πολύχρωμες" αυλές. Μία μικρή παραλία στην άκρη του λιμανιού όπου αδειάζει και γεμίζει συνεχώς. Τα παιδιά χαρούμενα τρέχουν πάνω κάτω κάνοντας βουτιά από την προβλήτα.\nΕάν κάποιος αντέχει το περπάτημα υπάρχουν υπέροχες παραλίες με άμμο και χαλίκι στο πίσω μέρος του νησιού.\nΣτη θέση Πούντα, περίπου 2 χλμ. νοτιοανατολικά από το λιμάνι, βρίσκεται η ομώνυμη παραλία.\nΠίσω από τη μαρίνα, προς την πλευρά του νησιού που κοιτάζει την Πελοπόννησο, υπάρχουν οι παραλίες Άσπρα Χαλίκια και Καψάλες.\nΠως θα φτάσετε στα Τριζόνια:\nΑπό την Αθήνα απέχει 240 χιλιόμετρα, μέσω Λιβαδειάς - Αράχωβας.\nΜπορείτε όμως να ακολουθήσετε τη διαδρομή Δίστομο - Δεσφίνα - Ιτέα.\nΑπό Πελοπόννησο, θα πρέπει να χρησιμοποιήσετε τη γέφυρα Ρίου - Αντιρρίου\nΑπό τη Θεσσαλονίκη μέσω Θερμοπυλών 440 χλμ.\nΕπιχειρήσεις για να εξυπηρετηθείτε\nHotel - Cafe Ίασμος τηλ. 2266071301-6976562656\nHotel Drymna τηλ. 2266071204-71304, 6932287840\nΠόρτο Τριζόνια 22660-71.229\nΟ Θάνος (στα Χάνια) 2266071269\nCornet- Cafe Bar\nΑπολαύστε τις φωτογραφίες και το πανέμορφο βίντεο που θα ακολουθήσει\nΗ υπέροχη διαδρομή μας\nΧάνια Δωρίδος- Ψαροταβέρνα ο Θάνος\nΠερνάμε απέναντι στα Τριζόνια\nΤο φωτογραφικό υλικό θα αναβαθμίζεται......\nΑναρτήθηκε από Viotiashop gr στις 11:24 π.μ. Δεν υπάρχουν σχόλια:


Ψωμιάδης: «Με κατέστρεψε η π…α η ΑΕΚ!» - Onsports.gr\nOnsports Team\t13 Δεκεμβρίου 2013, 17:17\nΨωμιάδης: «Με κατέστρεψε η π…α η ΑΕΚ!»\nΑπίστευτους διαλόγους φέρνει στη δημοσιότητα η ηλεκτρονική έκδοση της εφημερίδας «Ελευθεροτυπία» με τον Μάκη Ψωμιάδη να αναφέρει πως τον έχει… καταστρέψει η ΑΕΚ την οποία και «στόλισε» με διάφορα κοσμητικά επίθετα!\nΣύμφωνα με δημοσίευμα του Enet.gr, ο άλλοτε κραταιός παράγοντας σε μια διακοπή της δίκης είδε τον Χάρη Οικονομόπουλο να έχει συνομιλία με μάρτυρα κατηγορίας και υπάλληλο του ΣΔΟΕ, με αποτέλεσμα να εκραγεί!\nΠρόκειται για τον υπάλληλο του ΣΔΟΕ, κ. Μυκονιάτη, ο οποίος μίλησε για εικονικά τιμολόγια που εξέδιδε ο απών κατηγορούμενος Αντώνης Κατσαρός, για εργασίες στο νέο γήπεδο της ΑΕΚ. "Ο κ. Κατσαρός δήλωνε εργολάβος αλλά δεν είχε βιβλία, εργαλεία ή μηχανήματα. Τίποτα. Ήταν ένα πρόσωπο που είχε σχέση με την ΠΑΕ -ήταν πορτιέρης στο γήπεδο της Νέας Φιλαδέλφειας- και πιθανώς είχε σχέση με το Μάκη Ψωμιάδη" είπε.\nΠρόσθεσε επίσης πως "ο πρόεδρος του ΔΣ της ΠΑΕ ΑΕΚ Μάκης Ψωμιάδης, με τον δ.σ. Χαρίλαο Ψωμιάδη του Γεωργίου πήγαιναν σάκους με χρήματα στην τράπεζα. Υποτίθεται πως ενημέρωναν τον τραπεζικό λογαριασμό της ΠΑΕ. Παρών ήταν και ο Κατσαρός. Ουσιαστικά τροφοδοτούσαν το λογαριασμό και την ίδια στιγμή γινόταν ανάληψη, χωρίς καν να γίνει καταμέτρηση χρημάτων, πράγμα που ήταν λάθος από πλευράς της τράπεζας. Τα χρήματα έμεναν ελάχιστα στο λογαριασμό της ΠΑΕ ΑΕΚ".\nΤο δικαστήριο απέρριψε το αίτημα, ενώ ο Μάκης Ψωμιάδης ζήτησε νέα διακοπή προκειμένου να παρασταθεί ο βασικός του συνήγορος, Ιω. Ηρειώτης, που εδώ και μερικές συνεδριάσεις δήλωσε αποχή. "Είμαι ο βασικός κατηγορούμενος και όλοι έχετε στρέψει το βλέμμα σας πάνω μου. Τον παρακαλάω κάθε μέρα να έρθει, δεν με νοιάζουν οι διαμάχες σας. Έχω μόνο τον κ. Μυλωνόπουλο και έχετε στραφεί όλοι εναντίον μου" είπε.\nΜ.Ψ.: Εγώ υποφέρω περισσότερο κύριε πρόεδρε....\nΜ. Ψωμιάδης: Χαρούλη, κάνεις μάθημα στους σδοΐτες;


ΝΕΚΤΑΡΙΟΣ ΚΟΡΔΗΣ: Διαθέσιμοι για Αγώνες\nΔιαθέσιμοι για αγώνες Η ΑΥΓΗ 19/1/14\nΜε ένα τιποτένιο «μη έγγραφο» που δίνει στη δημοσιότητα το Υπουργείο Παιδείας το απόγευμα της 9ης Ιουλίου 2013, 2424 εκπαιδευτικοί της Τεχνικής – Επαγγελματικής Εκπαίδευσης μπαίνουμε στην διαθεσιμότητα και στον προθάλαμο της απόλυσης, ελέω μιας ανηλεούς κυβέρνησης και της τρόικας. Από αυτούς πάνω από 400 έμπειροι και προσοντούχοι εκπαιδευτικοί μετατρέπονται σε διοικητικούς υπαλλήλους και αρκετοί άλλοι σπρώχνονται με βίαιο τρόπο σε πρόωρη σύνταξη – επίδομα. Σήμερα περίπου 500 εκπαιδευτικοί απειλούνται με απόλυση στις 22 Μάρτη 2014, ημερομηνία που λήγει το 8μηνο της διαθεσιμότητας.\nΓια να μην ξεχνούμε 153 βουλευτές του Ελληνικού Κοινοβουλίου από τη ΝΔ και το ΠΑΣΟΚ έβαλαν την υπογραφή τους στο έγκλημα. Γιατί για εγκληματική πολιτική κατά του δημόσιου σχολείου και της ζωής των μαθητών, των οικογενειών τους και των εκπαιδευτικών πρόκειται.\nΜαύρο καλοκαίρι για τους εκπαιδευτικούς που βρίσκονται σε αυτή την κατάσταση χωρίς καμιά δική τους ευθύνη. Μαύρο το φθινόπωρο και για τους μαθητές. Το 33% των μαθητών (πάνω από 20.000 ανά έτος) στα ΕΠΑΛ και στις ΕΠΑΣ χάνουν τις ειδικότητες που ήθελαν να σπουδάσουν στο δημόσιο σχολείο. Οι μαθητές της Γ' ΕΠΑΛ και της Β' ΕΠΑΣ έχασαν και χάνουν χιλιάδες ώρες μαθημάτων ειδικότητας εδώ και τέσσερις μήνες ακόμα και σε πανελλαδικώς εξεταζόμενα μαθήματα, εξαιτίας της διαθεσιμότητας των καθηγητών τους. Επίσης 829 πολυδάπανα εργαστήρια στα τεχνικά σχολεία αχρηστεύονται.\nΟι ιδιώτες σχολάρχες θριαμβολογούν. Ο Υπουργός Παιδείας παρευρίσκεται του Ιούλιο λίγες ημέρες πριν στα εγκαίνια μεγάλου ιδιωτικού ΙΕΚ. Οι πιο περιζήτητες ειδικότητες (υγείας – πρόνοιας, εφαρμοσμένων τεχνών και αισθητικής – κομμωτικής) παραδίνονται στα Ιδιωτικά ΙΕΚ. Δεύτερο δωράκι, η δυνατότητα που δίνεται στα ιδιωτικά ΙΕΚ, χωρίς άλλη αδειοδότηση και επιπλέον έξοδα, να διευρύνουν την «πελατεία» τους με τη δημιουργία των μεταγυμνασιακών σχολών κατάρτισης (ΣΕΚ). Πρόσφατα, με νέα τροπολογία σε άσχετο νομοσχέδιο, λίγο πριν τις γιορτές των Χριστουγέννων, ο Υπουργός Παιδείας έδωσε ακόμα ένα «δωράκι» στους ιδιώτες. Έτσι τα ιδιωτικά ΙΕΚ και ΣΕΚ έχουν πλέον τη δυνατότητα, μόνο αυτά, να λειτουργούν όποια ειδικότητα επιθυμούν, ακόμα και αν δεν προβλέπεται από το νόμο! Εξαιρετικά!\nΌλο το προηγούμενο διάστημα με συνεχείς διαβεβαιώσεις και διαψεύσεις οι Υπουργοί Παιδείας και Διοικητικής Μεταρρύθμισης προσπαθούν να μας πείσουν ότι η διαθεσιμότητα των εκπαιδευτικών και γενικότερα των εργαζομένων στο δημόσιο δεν οδηγεί σε απολύσεις. Διαψεύδονται όμως οικτρά από αυτά που έχουν συνυπογράψει η κυβέρνηση με την τρόικα. Συγκεκριμένα, έκθεση της Ευρωπαϊκής Επιτροπής (Ιούλιος 2013) η οποία αξιολογεί το μνημόνιο και τα μέτρα που λαμβάνονται αναφέρεται ρητά ότι «Η συνάφεια των στόχων κινητικότητας με τους στόχους της εξόδου συνεπάγεται ότι ένα σημαντικό μέρος αυτών στο σύστημα τελικά θα οδηγηθεί στην έξοδο». Έξοδος=απολύσεις.\nΟλόκληρη αυτή τη δύσκολη περίοδο οι εκπαιδευτικοί δίνουμε μια δύσκολη και σκληρή μάχη. Όμως τη δίνουμε συλλογικά με πρωτόγνωρη αγωνιστικότητα αλλά και προβλήματα, που όμως λύνονται όταν υπάρχει η συλλογική σκέψη και επικρατεί το συλλογικό συμφέρον.\nΗ κυβέρνηση προσπαθεί με διάφορους τρόπους να μας διασπάσει αξιοποιώντας και τις ενδοκλαδικές αντιθέσεις. Μια με τις περιορισμένες θέσεις για μετάταξη, την άλλη με τις μοριοδοτήσεις. Εμείς από την πλευρά μας είμαστε σαφείς, δεν διαπραγματευόμαστε με ποια «αξιολόγηση» ή ποια θα είναι τα «καλά» κριτήρια, για να απολυθούν συνάδελφοί μας. Για μας, καμιά απόλυση εκπαιδευτικού δεν είναι αποδεκτή. Δεν περισσεύει κανείς και καμιά. Είναι όμως σαφές τι επιδιώκει η κυβέρνηση. Με το «διαίρει και βασίλευε» ανάμεσα στους εργαζόμενους, με την πολιτική δυσφήμησης των εκπαιδευτικών επιχειρεί να δικαιολογήσει στην κοινωνία τις διαθεσιμότητες και τις απολύσεις εκπαιδευτικών.\nΕμείς απαντάμε ενωμένοι. Είναι πια τόσο φανερή η στόχευσή τους, που δεν «τσιμπάμε». Προασπίζουμε την ενότητα του κλάδου μας. Ξέρουμε καλά πως η πολιτική τους δεν κάνει διακρίσεις. Η εμπειρία από τις καταργήσεις ολόκληρων τομέων και ειδικοτήτων στα ΕΠΑΛ και τις ΕΠΑΣ αυτό δείχνει.\nΟ ίδιος ο Υπουργός στην πρόσφατη συνάντηση με το ΔΣ της ΟΛΜΕ χαρακτήρισε την διαθεσιμότητα κατάρα και δήλωσε ότι δεν περισσεύει κανείς εκπαιδευτικός. Έχουν πράγματι αξία αυτές οι δηλώσεις; Σε λίγες ημέρες θα γνωρίζουμε. Σε πρόσφατη επιστολή μου προς τον Υπουργό Παιδείας αναρωτιόμουνα: «Αλήθεια, πως θα αισθάνεται ένας Υπουργός Παιδείας όταν θα είναι ο πρώτος Υπουργός, προερχόμενος μάλιστα και από το χώρο της εκπαίδευσης, που θα «βάψει με αίμα» τα χέρια του και θα βάλει την υπογραφή του στις πρώτες απολύσεις εκπαιδευτικών;».\nΤα περιθώρια έχουν στενέψει δραματικά. Προετοιμαζόμαστε για τη μεγάλη μάχη που έρχεται, με ενότητα και αποφασιστικότητα, χτίζοντας τις κατάλληλες κοινωνικές συμμαχίες. Με τους γονείς και τους μαθητές μας. Με όλους τους εργαζόμενους. Με όλη την κοινωνία. Για να αποτραπούν οι απολύσεις εκπαιδευτικών και σχολικών φυλάκων. Όχι άλλα πλήγματα στο δημόσιο σχολείο και τους εκπαιδευτικούς. Κανείς μαθητής, κανείς εκπαιδευτικός δεν περισσεύει.\nΑναρτήθηκε από ΝΕΚΤΑΡΙΟΣ ΚΟΡΔΗΣ στις 9:37 π.μ.


Πρωτάθλημα Ολλανδίας: Πρώτος σκόρερ ο Γιώργος Γιακουμάκης | MEGA TV\nΘα ολοκληρώσουμε με τη βόλτα μας στο εξωτερικό για την αναμέτρηση της ερασιτεχνικής Μαρίν από την 7η κατηγορία, με την Τότεναμ, το νέο ρεκόρ του Κριστιάνο αλλά και το Γιώργο Γιακουμάκη, πρώτο σκόρερ στην Ολλανδία.\nΟ Γιώργος Γιακουμάκης είναι ασταμάτητος στην Ολλανδία και οδηγεί την κούρσα στον πίνακα των σκόρερς. Ο διεθνής Έλληνας επιθετικός βρήκε δύο φορές στόχο, πρώτα με πέναλτι και στη συνέχεια στις καθυστερήσεις της αναμέτρησης με την Βίλεμ του Παυλίδη. Έφτασε έτσι τα 12 γκολ στο πρωτάθλημα, που μάλιστα ήταν και εκείνα που έδωσαν το τρίποντο στην ομάδα του με ανατροπή, καθώς οι φιλοξενούμενοι είχαν προηγηθεί με τον Φαν ντερ Χάιντεν.\nΣτην Ιταλία, η Γιουβέντους άνοιξε το σκορ κόντρα στη Σαουόλο με τον Ντανίλο στο 50ο λεπτό. Οι φιλοξενούμενοι ισοφάρισαν με τον Ντεφρέλ. Στο 82 ο Ράμσεϊ έδωσε το προβάδισμα στη Γιουβέντους. Και στις καθυστερήσεις ο Κριστιάνο έγραψε ιστορία. Με το γκολ που πέτυχε για το 3-1 έπιασε τον Γιόζεφ Μπίτσαν στην πρώτη θέση των σκόρερ όλων των εποχών σε επίσημα παιχνίδια, φτάνοντας τα 759.\nΣτην Αγγλία, στην μικρή πόλη Κρόσμπι στην κομητεία του Λίβερπουλ ταξίδεψε η Τότεναμ για τον αγώνα Κυπέλλου με τη Μαρίν, της όγδοης κατηγορίας. Σε ένα γήπεδο βγαλμένο από άλλες εποχές, βρέθηκαν ο Μουρίνιο και οι ακριβοπληρωμένοι άσσοι του, που περπάτησαν αρκετή ώρα για να φτάσουν στα αποδυτήρια. Την ίδια ώρα οι οπαδοί της τοπικής ερασιτεχνικής ομάδας αψήφησαν κάθε μέτρο για τον κορωνοϊό, για να μπορέσουν να έχουν ένα πλάνο ή μια φωτογραφία του ιστορικού αγώνα.\nΗ Τότεναμ δε δυσκολεύτηκε με το Βινίσιους να σημειώνει τα δύο πρώτα γκολ στο 24ο και στο 30ο λεπτό. Ο Μόουρα με εκτέλεση φάουλ έκανε το 3-0 με τον Μουρίνιο να παρακολουθεί τον αγώνα καθισμένος σε καρέκλα καθώς ο πάγκος δεν χωρούσε όλη την αποστολή της Τότεναμ. Ο Βινίσιους και πάλι έκανε το 4-0 , για να διαμορφώσει το τελικό 5-0 ο 16χρονος Ντιβάιν που έγινε ο νεότερος παίκτης που σκοράρει αλλά και αγωνίζεται με την Τότεναμ.\nΑγωνία για την 9χρονη που υπέστη αλλεργικό σοκ - Τα νεότερα για την υγεία της\nΑποκαλυπτική μαρτυρία για τον θάνατο του Σήφη Βαλυράκη: «Λογομάχησε με ψαρά - Αδύνατον να τον χτύπησε η δική του προπέλα»\nΗ Αθλέτικ Μπιλμπάο συνέτριψε την Χετάφε με 5 - 1 αλλά και την πρόκριση της Τότεναμ στον επόμενο γύρο του Κυπέλλου Αγγλίας, σε βάρος της Γουίκομ, με 4 - 1.


ANIMA / MOUAWAD WAJDI\nΌλα αρχίζουν μ' ένα φριχτό έγκλημα και ο Γουάχς ρίχνεται στο κατόπι του δολοφόνου - όμως δεν πρόκειται για αστυνομικό μυθιστόρημα. Ο ήρωάς του διασχίζει διαγώνια τη Βόρεια Αμερική, από το Κεμπέκ ως το Νέο Μεξικό, με αυτοκίνητα και φορτηγά, κάνοντας οτοστόπ ή σκαρφαλώνοντας λαθραία σε εμπορικά τρένα - όμως δεν είναι μυθιστόρημα δρόμου ή ταξιδιωτική αφήγηση. Βυθίζεται στις αναμνήσεις του Αμερικάνικου Εμφύλιου και η περιπέτεια είναι γεμάτη Ινδιάνους - όμως δεν είναι ιστορικό μυθιστόρημα, ούτε γουέστερν. Οι σκηνές έχουν έντονη θεατρικότητα, με κάποιες παραπομπές στην κλασική τραγωδία, ενώ συχνά ο λόγος έχει την πυκνότητα του στίχου - όμως δεν είναι θεατρικό έργο, ούτε ποιητική πρόζα. Το στοιχειώνουν εφιαλτικές εικόνες αιματηρής βίας και οι μνήμες του ανατρέχουν σε μια διαβόητη σφαγή - όμως δεν είναι θρίλερ ή ένας πανηγυρικός του τρόμου, ούτε δοκίμιο διαμαρτυρίας. Η αφήγηση, γραμμική και μάλλον παραδοσιακή, περνάει αποκλειστικά μέσα από το στόμα των κάθε λογής ζώων που συναντούν διαδοχικά τον πρωταγωνιστή - ωστόσο δεν είναι ούτε μυθικό ζωολόγιο ούτε οικολογική αλληγορία. Συνταιριάζοντας στοιχεία απ' όλ' αυτά, ο Μουαουάντ έγραψε ένα βιβλίο που δεν μοιάζει με κανένα άλλο, διευρύνοντας τα όρια της λογοτεχνίας. Κι αν τα ζώα μιλούν, το καθένα με τη δικιά του γλώσσα, είναι επειδή η έρευνα αφορά, κατά βάθος, την αναζήτηση μιας πρωταρχικής χαμένης γλώσσας. (Από την παρουσίαση στο οπισθόφυλλο του βιβλίου)\nΟ Μουαουάντ τείνει στον αναγνώστη του έναν καθρέφτη όπου τα είδωλα της πραγματικότητας είναι τερατώδη, επειδή προέρχονται από την τερατώδη φύση του ανθρώπου. Το ίδιο το όνομα του πρωταγωνιστή, που θα αποκαλύψει την ιδιοτυπία του στο τέλος του βιβλίου, αποτελεί χειροπιαστή απόδειξη αυτού του «παραξενίσματος» που προκαλεί η ανάγνωση αυτού του μυθιστορήματος στον μη αραβόφωνο αναγνώστη. Το μυθιστόρημα αυτό δεν μιμείται την πραγματικότητα, αντιθέτως εκθέτει τα τεχνητά στοιχεία που συνθέτουν την εικόνα μας της πραγματικότητας. Το ζήτημα της μνήμης και των καταβολών του ανθρώπινου γένους είναι το υλικό του Μουαουάντ. Επίσης, η γενεαλογία της βίας, η γενεσιουργός της αιτία. Τα ζητήματα της ατομικής και της συλλογικής ευθύνης. (Νίκος Ξένιος, bookpress.gr 12/06/2019)\nΞενόγλωσσος τίτλος ANIMA\nΣυγγραφέας/Δημιουργός (Ελληνικά) ΜΟΥΑΟΥΑΝΤ ΟΥΑΖΝΤΙ\nΚωδικός Πολιτείας 1300-0234


Ο Κώστας Κόκλας εξομολογείται: "Μετά τη δύσκολη περιπέτεια της υγείας μου, αποφάσισα..." | instabam.gr\nΟ Κώστας Κόκλας εξομολογείται: «Μετά τη δύσκολη περιπέτεια της υγείας μου, αποφάσισα…»\n21-11-2016 @ 3:00πμ\nΟ ηθοποιός Κώστας Κόκλας θυμάται την περιπέτεια υγείας που πέρασε (είχε μεταφερθεί το εσπευσμένα στο νοσοκομείο το Μάιο του 2016 καθώς υπέστη έμφραγμα στο Ράδιο Σίτυ της Θεσσαλονίκης κατά τη διάρκεια της παράστασης «Γαμπροί για πούλημα», όπου πρωταγωνιστούσε), η οποία άλλαξε όλη του τη ζωή. Στη συνέντευξη που ακολουθεί, ο ηθοποιός μιλάει για το καρδιακό επεισόδιο που είχε και τις αποφάσεις που πήρε ύστερα από αυτό!\n-Απέχεις από την τηλεόραση φέτος Κώστα\nΜετά τη δύσκολη περιπέτεια της υγείας μου, αποφάσισα να προσέξω περισσότερο τον Κώστα, να βάλω φρένο στον τρελό μου «μαραθώνιο» που δεν έχει σταματήσει εδώ και τριάντα χρόνια, όταν βγήκα από τη σχολή, και να χαρώ πράγματα που είχα… ξεχάσει πως είναι μέσα σε αυτή τη διαρκή «τρέλα». Τα είχαμε πει και τότε: τρόμαξα με το… κουδουνάκι που χτύπησε και είδα τη ζωή με άλλο μάτι. Πρέπει να ‘μαι γερός και δυνατός για τον Δημητράκη μου, που ’ναι όλη μου η ζωή. Προσέχω λοιπόν τον Κώστα – και για τον Κώστα και για το παιδί. Κάνω θέατρο που δεν τραβάει μια σεζόν κι απέχω από την τηλεόραση, για να πάρω μια ανάσα. Φροντίζω τη διατροφή μου, έχω περιορίσει τα ξενύχτια και νιώθω πολύ καλά. Ξέρεις, έχουμε μπει όλοι σε ένα «τριπάκι» να τρέχουμε ασταμάτητα, για να βγάλουμε λεφτά να ζήσουμε και κινδυνεύουμε από τους τόσο έντονους ρυθμούς. Πρέπει να προσέχουμε…\n-Μέχρι πέρυσι έκανες τηλεόραση. Έχουν πέσει τα κασέ στα πατώματα, έτσι δεν είναι;\nΓια ποια κασέ μιλάς; Κασέ υπήρχαν παλιά, τώρα υπάρχουν ψίχουλα. Παίρνεις ένα μηνιάτικο – και είσαι τυχερός αν το παίρνεις!\n-Σε ποσοστό πόσο «έπεσαν τα λεφτά που έπαιρνες στις καλές εποχές της τηλεόρασης;\nΕξήντα τοις εκατό – να μη σου πω εβδομήντα.\n-Πρόλαβες τα λεγόμενα «χρυσά πακέτα»;\nΠρόλαβα πολύ καλά λεφτά κάποια στιγμή, αλλά χρυσά πακέτα δεν πήρα ποτέ μου…\n-Όλο το σκηνικό με τις άδειες πως το είδες;\nΌπως όλοι. Είχε στοιχεία θρίλερ, αλλά και φαρσοκωμωδίας! Ειλικρινά, έχω φρικάρει με όλο αυτό το σκηνικό που «παίζει» με την αγωνία τόσων ανθρώπων οι οποίοι κινδυνεύουν να μείνουν στον δρόμο. Δεν μπορούν να παίζουν τέτοια παιχνίδια στην πλάτη εργαζομένων που ζουν με τον τρόμο να μην έχουν να φάνε την επομένη…\n-Έχεις στερητικό τηλεόρασης ή όχι Κώστα;\nΚανένα στερητικό, πρώτον γιατί όπως σου είπα, είμαι εκτός από επιλογή προκειμένου να πάρω μια ανάσα και κατά δεύτερον γιατί «παίζω« σε επαναλήψεις τεσσάρων σειρών! Και να «λείπεις», δεν το παίρνει κανείς χαμπάρι. Θα ξανακάνω τηλεόραση κάποια στιγμή. Απλά δεν βιάζομαι πολύ. Για την ώρα απολαμβάνω το θεατρικό δώρο που μου έγινε δουλεύοντας σε ένα ζηλευτό κλίμα με έμπειρους αλλά και νεότερους εξαιρετικούς ηθοποιούς.\nΙωάννα Τριανταφυλλίδου: Όταν τα πέταγε όλα στη «μουρμούρα»!\nΤο προκλητικό ντύσιμο γνωστής ηθοποιού που αναστάτωσε το ανδρικό κοινό!


AnimePlanet.gr - Venus Versus Virus\nStudio Studio Hibari Venus Vangard\nΤύπος Φαντασία Δράμα Ρομάντζο\nΤο Venus Versus Virus μιλάει για τη ζωή δύο κοριτσιών την Sumire Takahana και την Lucia Nahashi, που και οι δύο είναι μέλη μιας μυστηριώδης οργάνωσης, που κυνηγάει δαίμονες που ονομάζονται virus(ιοί), και έχει αρχηγό τον θετό πατέρα της Lucia. Η Venus Versus Virus θα βρουν σύντομα οτι η Simure μπορεί να τους φανεί πιο χρήσιμη απ'ότι φαντάζονταν.\nΠαρουσίαση Venus Versus Virus\nΤο συγκεκριμένο anime περιστρέφεται γύρω από ένα νεαρό κορίτσι που ονομάζεται Sumire Takahana και έχει τη δυνατότητα να βλέπει τα λεγόμενα τέρατα-ιούς . Χάρη στην τρομακτική της ικανότητα να εξοντώνει ιούς μέσω του Berseker Mode, γίνεται μέλος μια οργάνωσης που φέρει το όνομα Venus Vanguard και καταπολεμά τους ιούς εδώ και χρόνια.\nΈτσι οι περιπέτειες της Sumire και της Venus Vanguard με αρχηγό τη δυναμική Lucia, αρχίζουν.\nΤο animation είναι αρκετά ικανοποιητικό σε γενικές γραμμές. Οι χαρακτήρες είναι καλοσχεδιασμένοι ενώ τα τοπία είναι αξιόλογα απεικονισμένα.\nΣίγουρα το animation όμως χάνει ορισμένη από τη μαγεία του λόγω της παρουσίασης των τεράτων ιών καθώς υστερεί σε πρωτοτυπία και καλλιτεχνία.\nΟ ήχος κινείται σε μέτρια προς καλά επίπεδα.\nΤο opening της σειράς είναι ιδιαίτερα ευχάριστο, σε αντίθεση με το ending που δεν αποτελεί τίποτα το ξεχωριστό.\nΣτις διάφορες μάχες ο ήχος είναι καλοδουλεμένος και ταιριάζει απόλυτα με την κατάσταση που βρίσκονται οι ήρωες.\nΣε γενικές γραμμές ο ήχος δεν είναι και το μεγαλύτερο ατού της σειράς.\nOι χαρακτήρες αποτελούν το μεγαλύτερο πλεονέκτημα αυτού του anime.\nΕκφράζουν πληθώρα συναισθημάτων, προβληματίζονται και προσπαθούν να φανούν βελτιωμένοι καθώς προχωρά η ιστορία.\nΗ κεντρική ηρωίδα Sumire, μας παρουσιάζεται ως ένα αδύναμο ψυχολογικά κορίτσι με αρκετές φοβίες που προσπαθεί να ξεφύγει στον δικό της υπέροχο κόσμο μακριά από τους ιούς.\nΑντιθέτως η Lucia, η άλλη πρωταγωνίστρια αποτελεί ένα δυναμικό και εκρηκτικό κορίτσι που έχει ως στόχο την εξόντωση των ιών και της σωτηρίας του κόσμου.\n30/10/2010 από LUMINA D. SOLEIL\nDen mou fanike aksio oute na peraseis tin wra sou.Oute kan na sou kinisei to endiaferon gia na deis to epomeno epeisodio den itan ikano.Kai poly tou ebala.\nΠραγματοποιείται αναζήτηση σε συζητήσεις του forum που να περιλαμβάνουν την πρόταση "Venus Versus Virus".\nΑπό τον χρήστη holly στις 31/05/2008\nΟ τίτλος δημοσιεύτηκε από τον χρήστη holly στις 28/05/2008, προβλήθηκε 7990 φορές και σχολιάστηκε/βαθμολογήθηκε 2 φορές.


Δημοσίευση 28 Φεβρουαρίου 2016, 23:01 / Ανανεώθηκε 28 Φεβρουαρίου 2016, 15:49\nΤις δραματικές στιγμές, που είχε περάσει με την ασθένεια του πατέρα του Κώστα, αλλά και με ασθενή, που πέθανε μπροστά του, περιέγραψε ο Κωνσταντίνος Χαρδαβέλλας.\nΔεν έχει υπάρξει στιγμή που να νιώσω ότι απειλούμαι. Σίγουρα σε κάποιες περιπτώσεις αντιμετώπισε άσχημα πράγματα, αλλά ο πατέρας μου δεν τα κουβάλησε ποτέ στο σπίτι και δεν μας τα μετέφερε.\nΔούλευε πολλές ώρες, όμως όταν ήταν μαζί μας βρισκόταν ουσιαστικά εκεί. Θεωρώ πως το μεγαλύτερο κενό που μπορεί να νιώσει ένα παιδί είναι όταν ο πατέρας του είναι κοντά αλλά οι σκέψεις του αλλού.\nΗ εμπειρία αυτή με βοήθησε όταν δούλεψα για ένα διάστημα σε κάποιο ογκολογικό τμήμα στο εξωτερικό. Ήξερα πώς νιώθει ο ασθενής και η οικογένειά του.\nΜε την έννοια του θανάτου εξοικειώθηκες;\nΜέχρι ένα σημείο ναι. Να φανταστείς πως έχει πεθάνει ασθενής μπροστά μου. Ήμασταν με συναδέλφους και του μιλούσαμε στο δωμάτιο όπου νοσηλευόταν και έπαθε ανακοπή. Το χειρότερο ήταν ότι τον βλέπαμε να πεθαίνει αλλά δεν μπορούσαμε να κάνουμε κάτι γιατί είχε υπογράψει να μην τον επαναφέρουμε.


ΟΛΟΙ μιλούν για την πιο τρομακτική ταινία της χρονιάς! Ξεπέρασε μέχρι και τον θρυλικό Εξορκιστή”! [PHOTO & VIDEO] - PISTEPSETO.NET\nΟΛΟΙ μιλούν για την πιο τρομακτική ταινία της χρονιάς! Ξεπέρασε μέχρι και τον θρυλικό Εξορκιστή”! [PHOTO & VIDEO]\nΣε σκηνοθεσία και σενάριο του Τζέιμς Γουάν, στην ταινία πρωταγωνιστούν οι Βέρα Φαρµίγκα, Πολ Γουίλσον, Φράνσις Ο’ Κόνορ, Μάντισον Γουλφ, Λόρεν Εσπόζιτο,\nΠάτρικ ΜακΌλεϊ, Μπέντζαμιν Χάιγκ, Μαρία Ντόιλ Κένεντι, Σάιμον Ντιλέινι, Φράνκα Ποτέντε και Σάιμον ΜακΜπέρνι.\nΟι διεθνούς φήμης ερευνητές μεταφυσικών γεγονότων, Εντ και Λορέιν Γουόρεν επιστρέφουν στη μεγάλη οθόνη µε μια νέα τρομακτική υπόθεση. Αφού κατάφεραν να βοηθήσουν μια οικογένεια να καταπολεμήσει μια πανίσχυρη δαιμονική παρουσία που στοίχειωνε την οικία τους ετοιμάζονται να λύσουν το μυστήριο ενός τρομακτικού πνεύματος. Η υποψήφια για Oscar Βέρα Φαρμίγκα (“Up In the Air,” τηλεοπτικό “Bates Motel”) και ο Πάτρικ Γουίλσον (ταινίες “Insidious”), επιστρέφουν στους ρόλους των δαιμονολόγων Λορέιν και Εντ Γουόρεν, οι οποίοι μεταβαίνουν στο βόρειο Λονδίνο, αναλαμβάνοντας την πιο τρομακτική ίσως υπόθεση της καριέρας τους: να βοηθήσουν μία ανύπανδρη μητέρα που μεγαλώνει μόνη της τα τέσσερα παιδιά της, να απαλλαχθεί από τα κακά πνεύματα που στοιχειώνουν το σπίτι της. Ο σκηνοθέτης Τζέιµς Γουάν και οι σεναριογράφοι Κάρεϊ και Τσαντ Χέις επιστρέφουν µε τη συνέχεια μιας από τις μεγαλύτερες horror επιτυχίες των τελευταίων χρόνων.\nΗ ταινία κατάφερε να ξεπεράσει τα 320 εκατομμύρια δολάρια παγκοσμίως, και παραμένει δεύτερη σε εισπράξεις μετά το θρυλικό “The Exorcist”. Το καστ συμπληρώνουν η Φράνσις Ο’ Κόνορ (τηλεοπτική σειρά “The Missing”) στον ρόλο της ανύπανδρης μητέρας, ενώ η Μάντισον Γουλφ (τηλεοπτική σειρά “Zoo”) και οι πρωτοεμφανιζόμενοι Λόρεν Εσπόζιτο, Πάτρικ ΜακΌλεϊ και Μπέντζαμιν Χάιγκ ενσαρκώνουν τα παιδιά της. Η Μαρία Ντόιλ Κένεντι (τηλεοπτική σειρά “Orphan Black”), ο Σάιμον Ντιλέινι (τηλεοπτική σειρά “Roy”), η Φράνκα Ποτέντε (“Run Lola Run”, “The Bridge”) και ο Σάιμον ΜακΜπέρνι (“Mission Impossible: Rogue Nation”) συμπληρώνουν το καστ. Ο Γουάν εκτός από την σκηνοθεσία, συνυπογράφει και το σενάριο μαζί με τους Κάρεϊ & Τσαν Χέις και Ντέιβιντ Λέσλι Τζόνσον.


8 θεραπευτικά φυτά που μπορείς να καλλιεργήσεις στο σπίτι σου 8 θεραπευτικά φυτά που μπορείς να καλλιεργήσεις στο σπίτι σου\nΑρχική Ελληνίδα Νοικοκυρά Έξυπνα Tips 8 θεραπευτικά φυτά που μπορείς να καλλιεργήσεις στο σπίτι σου\n8 θεραπευτικά φυτά που μπορείς να καλλιεργήσεις στο σπίτι σου\nΤα φυτά εκτός από όμορφη όψη και θετική ενέργεια μπορούν να σου προσφέρουν πολλά παραπάνω. Υπάρχουν φυτά που μπορείς να καλλιεργήσεις είτε μέσα στο σπίτι σου είτε στο μπαλκόνι ή στην αυλή σου που έχουν σημαντικά για την υγεία σου οφέλη.\n8 Φυτά για να καλλιεργήσεις στο σπίτι σου με φαρμακευτικές ιδιότητες!\nΤο χαμομήλι είναι γνωστό για την αντιφλεγμονώδη δράση του. Τονώνει το ανοσοποιητικό σου, διώχνει το άγχος και βοηθάει στον ύπνο. Μπορεί επίσης να βοηθήσει στο έντερο και σε δερματικές παθήσεις. Όσον αφορά τη καλλιέργεια του, το χαμομήλι ευδοκιμεί σε περιοχές με ήπιο κλίμα. Μπορεί να αντέξει τις χαμηλές θερμοκρασίες της νύχτας, χρειάζεται όμως αρκετό ήλιο. Δεν χρειάζεται λίπασμα και μπορεί να αναπτυχθεί ακόμα και σε πολύ φτωχά εδάφη!\nΗ μέντα είναι ένα θαυμάσιο θεραπευτικό φυτό που μπορείς να καλλιεργήσεις στο σπίτι σου. Η μέντα χρησιμοποιείται σε οδοντόπαστες, μαστίχες, σαπούνια, κρέμες και φάρμακα για τον βήχα, επομένως τα οφέλη της είναι πολλά. Λειτουργεί ως τονωτικό και καταπραϋντικό καθώς επίσης βοηθάει στη δροσερή αναπνοή και λειτουργεί ως εντομοαπωθητικό.\nΤο φασκόμηλο είναι ένα πολυετές θαμνώδες φυτό που μπορείς να καλλιεργήσεις στο μπαλκόνι ή στον κήπο του σπιτιού σου. Καταναλώνεται κυρίως ως αφέψημα καθώς οι ιδιότητες του ποικίλλουν, λειτουργεί όμως και ως αντισηπτικό και αρωματικό. Χρειάζεται ήλιο και καλή αποστράγγιση του νερού!\nΤο δεντρολίβανο είναι πολύ χρήσιμο αρωματικό φυτό, χρησιμοποιείται όμως εκτεταμένα και στην μαγειρική. Είναι αποτελεσματικό στην αντιμετώπιση του βήχα και χρησιμοποιείται συχνά ως συστατικό σε αιθέρια έλαια και σαπούνια. Έχει μικρές απαιτήσεις σε πότισμα και λίπανση καθώς προσαρμόζεται εύκολα.\nΕπόμενο άρθρο5 όμορφες DIY κατασκευές με τσιμεντόλιθους που θα απογειώσουν τη διακόσμηση του κήπου σας


Κοροναϊός - Βραζιλία: 34.130 κρούσματα και 514 θάνατοι σημειώθηκαν την Παρασκευή\nΣτο «κόκκινο» βρίσκονται τα νοσοκομεία της Θεσσαλονίκης, με τις κλίνες ΜΕΘ να είναι γεμάτες και τους υγειονομικούς να βρίσκονται στα όριά τους. Εφιαλτική εικόνα περιέγραψε μιλώντας στο κεντρικό δελτίο ειδήσεων του MEGA και την Κατερίνα Παναγοπούλου, ο Νίκος Καπραβέλος, συντονιστής διευθυντής Β’ ΜΕΘ νοσοκομείου «Παπανικολάου».\nΚαπραβέλος: Σίγουρο το τρίτο κύμα πανδημίας – Κρίσιμοι οι επόμενοι μήνες\n«Η κατάσταση στο νοσοκομείο είναι απελπιστική» τόνισε, προσθέτοτοντας ότι κάθε μέρα οι συνθήκες επιδεινώνονται. «Κάθε νοσοκομείο βιώνει χειρότερη κατάσταση από την προηγουμένη. Είναι μεγάλος ο όγκος των νοσηλευομένων, οι ΜΕΘ είναι γεμάτες. Είναι μια εφιαλτική εικόνα». «Κάτι πήγε λάθος. Αργήσαμε να πάρουμε κάποια μέτρα».\nΑναφερόμενος στην καθημερινότητα της εντατικής, ο κ. Καπραβέλος έκανε ιδιαίτερη μνεία στον 25χρονο που νοσηλευόταν στο νοσοκομείο και τελικά δεν τα κατάφερε. «Μείναμε χωρίς φωνή, μας κόπηκε το γέλιο, μας κόπηκαν τα πόδια. Ο πόνος είναι δυσβάσταχτος, δεν περιγράφεται με λόγια».


Η θεωρία του «Δούρειου Ίππου» στην πολιτική: Το παράδειγμα του Τραμπ (Βίντεο) - EL\nΗ θεωρία του «Δούρειου Ίππου» στην πολιτική: Το παράδειγμα του Τραμπ (Βίντεο)\nΘα κάνουμε μια ανάλυση που είναι επίκαιρη όσο ποτέ, για το παγκόσμιο πολιτικό σκηνικό, που πλέον μοιάζει να είναι «κινούμενο».\nΠαγκόσμια υπάρχει η τάση, μερικοί πολιτικοί να αλλάζουν στρατόπεδο. Δεν μιλάμε για μικρές αλλαγές αλλά για δομικές. Αν ένας πολιτικός μεταφερθεί από ένα Αριστερό κόμμα σε ένα άλλο ξεκάθαρα Αριστερό, λέμε ότι απλά έκανε μια μικρή ανανέωση. Τι συμβαίνει όμως όταν από ένα Αριστερό κόμμα, δηλώνει ότι θέλει να γίνει μέλος ενός κόμματος του οποίου την ηγεσία έχει ένας Δεξιός ηγέτης;\nΑυτό έγινε πριν από λίγες ημέρες στις Ηνωμένες Πολιτείες. Ο Δημοκρατικός Jeff Van Drew από το New Jersey, αν και ανήκει στην Αριστερή Αντιπολίτευση δήλωσε ότι διαφωνεί με την προσπάθεια καθαίρεσης του Τραμπ και δηλώνει ότι θα ενταχθεί στο Ρεπουμπλικανικό κόμμα το οποίο στηρίζει τον Δεξιό ηγέτη Τραμπ.\nΠριν προχωρήσουμε στην ανάλυση αυτού του γεγονότος, θα δούμε σε μερικές γραμμές τι συμβαίνει με τον Τραμπ.\nΥποτίθεται ότι ο Αμερικανός πρόεδρος άσκησε πιέσεις στον Ουκρανό πρόεδρο, για να ενοχοποιηθεί ο Μπάιντεν αλλά και ο γιός του, για υπόθεση σχετική με την φημολογούμενη συνεργασία του με τον Ουκρανό ολιγάρχη Mykola Zlochevsky ο οποίος είναι ο ιδιοκτήτης της ουκρανικής εταιρίας Φυσικού Αερίου “Burisma Holdings”. ο Μπάιντεν είναι ο υποψήφιος πρόεδρος των Δημοκρατικών, για τις εκλογές του Νοεμβρίου του 2020. Για αυτό τον λόγο, οι Δημοκρατικοί προσπαθούν να ρίξουν τον Τραμπ από την εξουσία, επικαλούμενοι το Σύνταγμα.\nΜετά από την σύντομη εξήγηση του θέματος που προέκυψε μεταξύ του Τραμπ και του Μπάιντεν συνεχίζουμε με την ανάλυση της πολιτικής τάξης Παγκόσμια, με αφορμή τα όσα διαδραματίζονται στις ΗΠΑ.\nΟ Jeff Van Drew είναι ένας από τους δύο Δημοκρατικούς, που στηρίζουν τον Τραμπ. Εδώ έχουμε τον ορισμό του Δούρειου Ίππου στην πολιτική. Σε κάθε κόμμα λοιπόν, υπάρχουν πολιτικοί που άλλοι φανερά και άλλοι λιγότερο φανερά, ακολουθούν την Ατζέντα των αντιπάλων τους για τους δικούς τους λόγους. Σε πολλές περιπτώσεις ρυθμίζουν το πολιτικό σκηνικό (συνήθως στις μικρότερες χώρες), καθώς ασκούν πολύ μεγάλη επιρροή. Αντίστοιχα και μέσα στους Ρεπουμπλικανούς υπάρχουν πολιτικοί που με τον δικό τους τρόπο στηρίζουν την Ατζέντα των Δημοκρατικών.\nΦυσικά, δεν μπορούμε αυθαίρετα να δείχνουμε τους πάντες με το δάχτυλο, για αυτό και επιλέξαμε ένα φανερό παράδειγμα, που έχει «ταράξει» την αμερικανική πολιτική σκηνή.\nΤα σχόλια αλλά και τα συμπεράσματα δικά σας….\nPrevΠροηγούμενο ΆρθροΣτον χώρο που θα δημιουργήσει η Seat θα παρουσιάζονται όλες οι νέες τάσεις της Βαρκελώνης\nΕπόμενο ΆρθροΑντιπαράθεση Χρυσοχοΐδη-Βούτση για την αστυνόμευση στις λαϊκές γειτονιές της ΑθήναςNext